
Procediment negociat sense publicitat. Tramitació anticipada.
Expedient: C174-2025-4676





PLEC DE CLÀUSULES ADMINISTRATIVES PARTICULARS PER A LA CONTRACTACIÓ DE REDACCIÓ DEL PROJECTE BÀSIC I D’EXECUCIÓ, LA DIRECCIÓ DE LES OBRES, LA DIRECCIÓ D’EXECUCIÓ DE LES OBRES I PER LA CONSOLIDACIÓ ESTRUCTURAL I ESTANQUITAT D’UNA SÈRIE DE CONSTRUCCIONS EXISTENTS DINS L’ÀMBIT DE CAN SANPERE DE PREMIÀ DE MAR



CLÀUSULA 1. Objecte del Contracte

1.1. L’objecte del contracte:

L’objecte del contracte és la redacció del projecte bàsic i d’execució, la direcció de les obres, la direcció d’execució de les obres i per la consolidació estructural i estanquitat d’una sèrie de construccions existents dins l’àmbit de Can Sanpere de Premià de Mar, amb la catalogació de Bé Cultural d’Interès Local (BCIL).

No escau la divisió en lots de l’objecte del contracte perquè l’objecte del mateix és la redacció d’un projecte tècnic i la direcció d’unes obres en un àmbit físic que requereix de la coherència d’un únic projecte.
 
1.2.  Codi CPV de l’objecte del contracte:

Els codis CPV d’aquest contracte de conformitat amb el Reglament CE 213/2008 de la Comissió, de 28 de novembre de 2007, pel qual es modifica el Reglament CE 2195/2002 del Parlament europeu i el Consell pel qual s’aprova el Vocabulari comú dels contractes públics (CPV), i les Directives 2004/17/CE i 2004/18/CE del Parlament europeu i el Consell sobre els procediments dels contractes públics, pel que fa referència a la revisió del CPV, es:

· 71240000-2 Serveis d’arquitectura, enginyeria i planificació 

Aquest contracte té incidència sobre els ODS de l’Agenda 2030 de les Nacions Unides següents:  ODS 11 (ciutat i comunitats sostenibles) i ODS 16 (institucions eficaces, responsables i inclusives).


CLÀUSULA 2. Idoneïtat  del contracte i necessitats a satisfer

De conformitat amb la memòria justificativa emesa pels serveis territorials, com a promotors d’aquest contracte les causes que justifiquen aquest contracte són:

2.1. L’Ajuntament és competent en matèria d’urbanisme de la ciutat de conformitat amb la legislació següent:

· Article 25.2 apartats a) de la Llei 7/1985, de 2 d’abril, reguladora de les bases del règim local.

2.2. És tramita ara aquest expedient de contractació de serveis pels següents motius:
 
· L’Ajuntament de Premià de Mar és titular dels immobles situats dins l’àmbit de Can Sanpere arran el procés d’expropiació dels béns i drets inclosos en l’àmbit de Can Sanpere (d’acord amb el “Projecte de taxació conjunta dels béns i drets inclosos en el polígon d’actuació urbanística delimitat en la Modificació puntual del POUM, en l’àmbit Can Sanpere de Premià de Mar” aprovat definitivament per acord de la Junta de Govern Local de data 22 de novembre de 2023) i la corresponent acta d’expropiació de data 22 de febrer de 2024.
· L’ordenació de l’àmbit queda establerta al text refós de la Modificació Puntual del Pla d’Ordenació Urbanística Municipal de Premià de Mar, al qual la Comissió Territorial d'Urbanisme de Barcelona va donar conformitat i va acordar la seva publicació a l’efecte d’executivitat en data 19 de juny de 2018.
· Per acord del Ple municipal de data 26 de juliol de 2017 es va aprovar la Declaració de Bé Cultural d’Interès Local de la fàbrica de Can Sanpere de certs àmbits arquitectònics dins l’esmentat àmbit. S’hi van establir una sèrie de graus de protecció (“A” protecció integral; “E” protecció d’implantació; “P” entorn de protecció). Pel que fa al grau “A” de protecció integral, implica la protecció física completa  estructural i constructiva de les edificacions.
· El deficient estat de conservació de les construccions fa necessària una intervenció de consolidació estructural i estanquitat.

2.3 Les necessitats a satisfer són: 

Els objectius d’aquest contracte de serveis és la redacció del projecte bàsic i d’execució i la direcció facultativa de les obres de consolidació estructural i estanquitat d’edificacions existents a l’àmbit de Can Sanpere de Premià de Mar.

L’àmbit de la intervenció correspon construccions amb règim de protecció integral d’acord amb el document de declaració de BCIL (àmbits A1, A2, A3, A4, A5 i A6) i queda definit a la documentació gràfica annexa. Aquestes construccions presenten un estat deficient de conservació, presentant patologies de tipus estructural (fissures i deformacions en forjats i encavallades, havent arribat al col·lapse parcial d’alguns trams), falta d’estanquitat a cobertes i façanes, manca d’envidrament a fusteries exteriors, etc.

L’abast del projecte és la descripció de les obres necessàries per la consolidació estructural i l’estanquitat dels espais identificats a la documentació gràfica annexa. 

No és objecte del present contracte la definició de les obres de reforma interior i adequació funcional de les edificacions als seus nous usos, que es preveuen destinar a equipament cultural, quin programa d’ús resta pendent de concretar a dia d’avui.
 
El detall de les prestacions a satisfer queden definides al plec de condicions tècniques.





CLÀUSULA 3. Naturalesa jurídica del contracte i règim jurídic

3.1. El contracte es tipifica com a contracte administratiu de serveis i es subjecta a les regulacions de la LCSP i la normativa de desenvolupament. Les qüestions no previstes en aquest plec, en el plec de prescripcions tècniques particulars regulador d’aquest contracte i en la documentació complementària – documents que tenen naturalesa contractual - es regulen per la LCSP en allò que tingui caràcter bàsic o no hi hagi una altra regulació expressa.

3.2.  Constitueixen llei del contracte:
a) Aquest plec de clàusules administratives particulars.
b) Els plecs de prescripcions tècniques particulars (PPT) en tot allò que no s’oposi o contradigui les previsions del plec de clàusules administratives (PCAP), que, en qualsevol cas seran de prevalent aplicació respecte d’aquelles prescripcions tècniques en cas de discrepància o discordança.
c) L’oferta del contractista en tot allò que no minori les prescripcions mínimes obligatòries del PPT i les obligacions del PCAP.

3.3. Per a tot allò no previst expressament en aquest plec i en el plec de prescripcions tècniques particulars regulador d’aquest contracte s’aplicarà supletòriament la normativa següent:
a) Llei 9/2017, de 8 de novembre, de contractes del sector públic (LCSP).
b) Reial decret 817/2009, de 8 de maig, pel qual es desenvolupa parcialment la Llei 30/2007, de 30 d’octubre, de contractes del sector públic.
c) Reial decret 1098/2001, de 12 d’octubre, pel qual s’aprova el Reglament General de la Llei de contractes de les administracions públiques, en tot allò no modificat ni derogat per les dues disposicions esmentades anteriorment.
d) Decret 107/2005, de 31 de maig, de creació del Registre Electrònic d’Empreses Licitadores.
e) Directiva 2014/24/UE del Parlament Europeu i del Consell, de 26 de febrer de 2014, sobre contractació pública que deroga la Directiva 2004/18/CEE,
f) Llei 7/1985, de 2 d’abril, reguladora de les bases de règim local.
g) Text refós de règim local aprovat pel Reial decret legislatiu 781/1986, de 18 d’abril.
h) Text refós de la Llei municipal i de règim local de Catalunya, aprovat pel Decret legislatiu 2/2003, de 28 d’abril (TRLMRLC).
i) Llei 39/2015, d’1 d’octubre, del procediment administratiu comú de les administracions públiques
j) Llei 26/2010, de 3 d’agost, de règim jurídic i de procediment de les administracions públiques de Catalunya
k) Llei 40/2015, d’1 d’octubre, de règim jurídic del sector públic.
l) Llei 59/2003, de 19 de desembre, de signatura electrònica.
m) Llei 29/2010, de 3 d’agost, de l’ús dels mitjans electrònics al sector públic de Catalunya.
n) Llei 25/2013, de 27 de desembre, d’impuls de la factura electrònica i creació del registre comptable de factures en el sector públic.
o) Llei 22/2010, de 20 de juliol, del Codi de consum de Catalunya.
p) Reial decret legislatiu 1/2007, de 16 de novembre, pel qual s’aprova el text refós de la Llei general de defensa dels consumidors i usuaris.
q) Llei 2/2015, de 30 de març, de desindexació de l’economia espanyola, desplegada pel Reial decret 55/2017, de 3 de febrer.

De conformitat amb l’article 35.1.d) de la LCSP, en tant en quan aquest PCAP formarà part del contracte, les normes sobre protecció de dades de caràcter personal aplicables a aquest contracte són:
a) Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques en el què respecta al tractament de dades personals i a la lliure circulació d’aquestes dades i pel qual es deroga la Directiva 95/46/CE (Reglament general de protecció de dades).
b) Llei Orgànica 3/2018, de 5 de desembre, de protecció de dades personals i garantia dels drets digitals.
c) Reial decret 1720/2007, de 21 de desembre, pel qual s’aprova el Reglament de desenvolupament de la Llei orgànica 15/1999, de 13 de desembre, de protecció de dades de caràcter personal (en allò que no contradigui les dues normes anteriors).
d) Llei 32/2010, de 1 d’octubre, de l’Autoritat Catalana de Protecció de Dades.

La resta de normes de Dret administratiu i, mancant aquestes, del Dret privat.

La remissió a aquestes normes s’entén produïda igualment a totes aquelles altres que, d’escaure’s durant l’execució del contracte, les modifiquin, substitueixin o complementin.

4. Així mateix, la prestació dels serveis objecte d’aquest contracte haurà d’observar la normativa de caràcter tècnic, mediambiental, laboral, de seguretat i d’altre ordre, inclosos convenis col·lectius del sector, que en cada moment siguin d’aplicació, normes que s’indiquen a títol orientatiu i no limitatiu, en el plec de prescripcions tècniques particulars regulador d’aquest contracte.

CLÀUSULA 4. Òrgan de contractació
 
L’òrgan de contractació és:

1. L’alcalde per als actes següents:

a. Incoació de l’expedient de contractació.
b. Adjudicació del contracte.
c. Incoació i resolució d’expedients per imposició de penalitats per incompliments del contracte.

1. La Junta de Govern Local de l’Ajuntament de Premià de Mar, de conformitat amb el Decret d’Alcaldia 2023/1167, de 27 de juny de 2023, de delegació de competències, per als actes següents:

a. Aprovació de l’expedient de contractació.
b. Modificació, pròrroga, interpretació o resolució anticipada del contracte.

L’Ajuntament de Premià de Mar té el seu domicili a la Plaça de l’Ajuntament, 1, de Premià de Mar, codi postal 08330. La direcció web de l’Ajuntament de Premià de Mar és www.premiademar.cat.


CLÀUSULA 5. Responsable del contracte i unitat de seguiment

La unitat encarregada del seguiment i execució ordinària del contracte, de conformitat amb l’article 62 LCSP, és l’àrea de Territori i Ciutat d’aquest Ajuntament, a la qual li correspondrà:

- Efectuar les propostes d’interpretació dels plecs i el contracte a l’òrgan de contractació (article 190 LCSP).
- Promoure les penalitats per incompliment del termini d’execució (article 193 LCSP).
- Assegurar-se que el contracte s’executa a risc i ventura del contractista (art 197 LCSP).
- Adoptar les mesures i fer el seguiment del compliment de les obligacions socials, laborals i mediambientals del contractista (article 201 LCSP).
- Controlar el compliment de condicions especials d’execució del contracte de caràcter social, ètic, mediambiental o d’un altre ordre (article 202 LCSP).
- Comprovar la idoneïtat de les modificacions plantejades pel responsable del contracte (articles 203 a 207 de la LCSP).
- Promoure la suspensió del contracte quan escaigui (article 208 LCSP).
- Promoure les causes de resolució del contracte taxades en la LCSP (articles 211 a 213 LCSP).
- Autoritzar possibles cessions de contracte (article 214 LCSP).
- Controlar la subcontractació del contracte (article 215 LCSP).
- Pot controlar el pagament del contractista als subcontractistes (articles 216 i 217 LCSP).
- Controlar la subrogació de personal (article 130 LCSP), si escau.

El responsable del contracte, de conformitat amb l’article 62 LCSP, director facultatiu de les obres, serà designat un cop adjudicat el corresponent contracte, al qual a li correspondrà les funcions següents:

- Supervisar l’execució del contracte i prendre les decisions i dictar les instruccions necessàries per assegurar la correcta realització de la prestació, sempre dins de les facultats que li atorgui l’òrgan de contractació.
- Denunciar els incompliments parcials o compliments defectuosos dels plecs
- Adoptar la proposta sobre la imposició de penalitats.
- Proposar els mecanismes interns necessaris per assegurar la qualitat de prestació del servei sens perjudici dels controls de qualitat proposats per l’adjudicatari.
- Donar els vistiplau al pla d’autocontrol del compliment de l’article 201 de la LCSP proposat pel contractista.
- Conformar les factures del contracte (article 198 LCSP).
- Assistir a l’expedició de l’acta de comprovació del replanteig de les obres (article 237 LCSP)
- Proposar les modificacions del contracte que estimi pertinents (article 242 LCSP)
- Assistir a la recepció de les obres (article 243 LCSP).
- Informar la devolució de la garantia definitiva de les obres (article 243 LCSP).
- Calcular els danys i perjudicis irrogats a l’Ajuntament que poguessin incórrer els contractistes (article 194 LCSP).


CLÀUSULA 6. Pressupost base de licitació i valor estimat del contracte

6.1 Valor Estimat del Contracte

El valor estimat del contracte és de 128.219,38 € (cent vint-i-vuit mil dos-cents dinou euros amb trenta-vuit cèntims) IVA exclòs. 

El VEC, de conformitat amb els articles 99.2, 101.5 i 116.2 de la LCSP, s’ha calculat de la manera següent:

	Concepte
	Base imposable

	Pressupost base de licitació
	116.563,07 €

	Pròrrogues del contracte
	0,00 €

	Supòsits de modificació previstos en el PCAP (<10%)
	1.656,31 €

	Prestacions addicionals (article 168.e de la LCSP)
	0,00 €

	Total
	128.219,38 €



6.2 Pressupost base de licitació

El pressupost base de licitació és de 116.563,07 € (cent setze mil cinc-cents seixanta-tres euros amb set cèntims), IVA exclòs, desglossat en els imports corresponents als serveis de:
· redacció del projecte bàsic i d’execució (1,2)
· direcció d’obres (3,4)
· direcció d’execució (5)

	1
	PROJECTE BÀSIC
	35%
	37.972,66 €

	1.1
	Estudis previs
	7%
	7.594,53 €

	1.2
	Avantprojecte
	14%
	15.189,06 €

	1.3
	Document Projecte bàsic
	14%
	15.189,06 €

	 
	
	
	 

	2
	PROJECTE D'EXECUCIÓ
	30%
	32.548,00 €

	2.1
	Memòria
	4,50%
	4.882,20 €

	2.2
	Plànols
	16,50%
	17.901,40 €

	2.3
	Plec de condicions
	1,50%
	1.627,40 €

	2.4
	Estat d'amidaments
	4,50%
	4.882,20 €

	2.5
	Pressupost
	3%
	3.254,80 €

	 
	
	
	 

	3
	DIRECCIÓ D'OBRES
	30%
	32.548,00 €

	 
	
	
	 

	4
	CERTIFICACIÓ I LIQUIDACIÓ FINAL D'OBRA
	5%
	5.424,67 €

	 
	TOTAL MISSIÓ COMPLERTA
	100%
	108.493,32 €

	 
	
	
	 

	5
	DIRECCIÓ D'EXECUCIÓ DE LES OBRES
	30%
	32.548,00 €

	 
	TOTAL CONTRACTE
	
	141.041,31 €

	 
	
	
	 

	 
	Lliurament 1 (1.1)
	
	7.594,53 €

	 
	Lliurament 2 (1.2)
	
	15.189,06 €

	 
	Lliurament 3 (1.3)
	
	15.189,06 €

	 
	Lliurament 4 (2.1+2.2)
	
	22.783,60 €

	 
	Lliurament 5 (2.3+2.4+2.5)
	 
	9.764,40 €

	 
	Subtotal projecte bàsic + projecte execució
	
	70.520,66 €

	 
	Subtotal direcció d'obra + CFO
	
	37.972,66 €

	 
	Subtotal direcció d'execució d'obra
	 
	32.548,00 €

	 
	Total contracte
	 
	141.041,31 €



Amb el quadre de plurianualitats següent:

	Concepte
	2025
	2026

	Fase 1 Redacció avantprojecte
	22.783,60 €
	-

	Fase 2 Redacció projecte bàsic 
	15.189,06 €
	-

	Fase 3 Redacció projecte d’execució
	32.548,00 €
	-

	Fase 4a Direcció d’obres
	-
	37.972,66 €

	Fase 4b Direcció d’execució 
	-
	32.548,00 €



A tots els efectes, s’entendrà que les ofertes presentades pels licitadors comprenen, no només el preu del contracte, sinó també l’IVA i els demés tributs que li siguin d’aplicació segons les disposicions de la normativa vigent. En tot cas, la quantitat corresponent a l’IVA figurarà com a partida independent i per la comparació de l’element “preu” en les ofertes es tindrà en comte, exclusivament, el preu sense IVA.

El preu consignat és indiscutible, no admetent‑se cap prova d'insuficiència i porta implícits tots aquells conceptes previstos al Plec de Clàusules Administratives Generals aplicables als contractes de serveis d’aquesta Corporació, així com despeses suplides, taxes, timbre de col·legi, si escau, etc.

6.3 Consignació pressupostària

L’aplicació pressupostària per a fer front a la despesa són:

· 2025: 6001.15100.2270603 i 6001.93300.6000001 
· 2026 6001.93300.6000001

Per assegurar l'existència de crèdit suficient i adequat s’incorporarà el certificat de reserva de crèdit, de conformitat amb l’article 116.3 de la LCSP.

D’acord amb la disposició addicional tercera de la Llei 9/2017, de Contractes del Sector Públic, la licitació serà en modalitat anticipada, atès que el finançament de l’execució del contracte depèn d’una modificació del pressupost municipal. Aquesta modificació va ser aprovada pel Ple municipal en data 18 de juny de 2025.


CLÀUSULA 7. Durada del contracte, termini d’execució i possibilitat de pròrroga

El contracte tindrà una duració de 4 mesos des de l’endemà de la formalització del contracte en document administratiu, sense preveure possibilitat de pròrroga. Es dividirà de la següent manera:

La durada del contracte es divideix en tres fases: redacció del projecte bàsic, redacció del projecte d’execució i direcció facultativa de les obres.

El termini previst per a la redacció del projecte bàsic és de 2 mesos a partir de la signatura del contracte, amb un lliurament intermig de l’avantprojecte en un termini de 6 setmanes.
El termini previst per la redacció del projecte d’execució és de 2 mesos a partir del lliurament del projecte bàsic, amb les següents fites o terminis parcials:
· Lliurament del projecte executiu (maqueta): 6 setmanes a partir del lliurament del projecte bàsic.
· Lliurament del projecte executiu definitiu: 2 setmanes a partir de les revisions del projecte executiu de la maqueta.
Aquests terminis inclouen les justificacions i correccions necessàries de l’equip redactor per a donar resposta a totes les revisions (tant les inicials com les successives, així com les que puguin derivar-se de les revisions emeses per l’Ajuntament i el Departament d’Educació dels respectius lliuraments). També s’inclouen l’enquadernació i lliurament del Projecte executiu definitiu.

La durada de la prestació del servei de direcció facultativa quedarà definida al projecte d’execució. La data d’inici de l’execució de les sobres s’establirà al procediment de licitació de les mateixes.


II. REQUISITS DE LA LICITACIÓ I ADJUDICACIÓ DEL CONTRACTE

CLÀUSULA 8. Tramitació de l’expedient

8.1. Perfil del contractant

L’accés al perfil de contractant de l’Ajuntament, on constarà inserida tota la informació i documentació referents a aquest expedient de contractació, es realitza per internet a través de la Plataforma Electrònica de Contractació Pública de la Generalitat de Catalunya, a l’enllaç:
https://contractaciopublica.gencat.cat/perfil/premiademar

Les empreses que pretenguin licitar podran requerir informació addicional sobre els plecs en les condicions establertes a l’article 138.3 LCSP. Les respostes emeses respecte aclariments dels plecs i resta de documentació reguladora de la licitació es publicarà de forma agregada sense identificar l’emissor de la consulta en el perfil de contractant. Les respostes tindran caràcter vinculant.

L'expedient de contractació serà objecte de tramitació ordinària i de conformitat amb la disposició addicional quinzena de la LCSP, la tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics. La presentació d’ofertes es realitzarà igualment per mitjans electrònics a través de l’eina de Sobre Digital (o altra plataforma de licitació electrònica), accessible des de l’adreça web:
https://contractaciopublica.gencat.cat/perfil/premiademar

Les empreses licitadores podran trobar material de suport sobre com presentar una oferta mitjançant l’eina de Sobre digital a la web de la Plataforma de Serveis de Contractació Pública en les webs següents:
https://contractaciopublica.gencat.cat/ecofin_sobre/AppJava/views/ajuda/empreses/index.xhtml?set-locale=ca_ES.

https://www.aoc.cat/portalsuport/licitacions_empreses/idservei/licitacions_empreses/


8.2. Tramitació de l’expedient

De conformitat amb la disposició addicional 3ª apartat segon, la tramitació de l’expedient de contractació és anticipada, atès que el finançament està condicionat a una modificació de pressupost municipal per incrementar la dotació pressupostària prevista per fer font a la despesa. Aquesta modificació va ser aprovada inicialment pel Ple municipal en data 18 de juny de 2025.

L’article 1473.6.a) del Text refós de la Llei reguladora de les hisendes locals, aprovat per Reial decret legislatiu 2/2004, de 5 de març (TRLHL), permet considerar disponibles (i per tant adquirir un compromís de despesa sobre els mateixos) els crèdits pressupostaris en què concorri la següent condició: ‘‘a) La existencia de documentos fehacientes que acrediten compromisos firmes de aportación, en caso de ayudas, subvenciones, donacions u otras formes de cesión de recursos por terceros’’.

L’adjudicació d’aquest contracte restarà condicionada suspensivament a la disponibilitat dels recursos per a fer front a la despesa i el finançament del contracte.

8.3. Procediment de licitació

El procediment d’adjudicació és el procediment negociat sense publicitat amb un únic licitador de conformitat amb l’article 168.a.2n de la LCSP en tant en quant l’àrea promotora d’aquest contracte en l’informe justificatiu de la necessitat i idoneïtat del contracte. Es justifica l’ús d’aquest procediment negociat sense publicitat pel fet que l’anterior licitació va quedar deserta.

No obstant, en aplicació de l’article 29.4 de la Directiva 2014/24/UE del Parlament Europeu i del Consell, de 26 de febrer de 2014, sobre contractació pública, aquest poder adjudicador es reserva la possibilitat d’adjudicar el contracte sobre l’oferta inicial. 

8.4. Us de mitjans electrònics

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM, d’acord amb la LCSP, la Llei 39/2015, d’1 d’octubre, del procediment administratiu comú de les administracions públiques. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte en el DEUC. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça. No obstant això, els terminis de les notificacions practicades amb motiu del procediment de recurs especial pel Tribunal Català de Contractes computen en tot cas des de la data d’enviament de l’avís de notificació.

D’altra banda, per tal de rebre tota la informació relativa a aquesta licitació, les empreses que ho vulguin i, en tot cas, les empreses licitadores s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça web del perfil de contractant de l’òrgan de contractació, accessible a la Plataforma de Serveis de Contractació Pública de la Generalitat:
https://contractaciopublica.gencat.cat/perfil/premiademar

Les empreses que activin l’oferta amb l’eina de Sobre Digital s’inscriuran a la licitació automàticament.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic, que deixa constància fefaent de l’autenticitat, la integritat i la data i hora de publicació de la informació publicada, també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit.

8.5. Certificats digitals

D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior i pel qual es deroga la Directiva 1999/93/CE. Per tant, aquest és el nivell de seguretat mínim necessari del certificat de signatura electrònica admesa per a la signatura del DEUC i de l’oferta.

Pel que fa als certificats estrangers comunitaris, s’acceptaran els certificats qualificats a qualsevol país de la Unió Europea d’acord amb l’article 25.3 del Reglament (UE) 910/2014/UE sobre identificació electrònica i serveis de confiança, esmentat, el qual disposa que “una signatura electrònica qualificada basada en un certificat qualificat emès a un Estat membre serà reconeguda com a signatura electrònica qualificada a la resta dels Estats membres”.


CLÀUSULA 9. Selecció d’empreses: requisits d’aptitud dels licitadors i solvència econòmica, financera, tècnica o professional

9.1. Capacitat

Estan capacitades per contractar amb aquest Ajuntament les persones físiques o jurídiques, amb condició d’empreses, espanyoles o estrangeres, que tinguin plena capacitat d'obrar i que no estiguin incurses en cap dels supòsits d'incapacitat o prohibicions de contractar determinats a la legislació vigent.

L'activitat dels empresaris ha de tenir relació amb l'objecte del contracte, segons resulti dels seus respectius estatuts o regles fundacionals, i ha de disposar d'una organització amb elements suficients per a la deguda execució del contracte. Així mateix, els empresaris hauran de comptar amb l’habilitació empresarial o professional que, en el seu cas, sigui exigible per a la realització de l’activitat o la prestació que constitueixi l’objecte del contracte.

Sens perjudici, d’allò previst en l’article 140.4 de la LCSP, en virtut de la qual les circumstàncies relatives a la capacitat, solvència i no estar incurs en prohibicions per contractar han de concórrer en la data final de presentació d’ofertes i mantenir-se en el moment de formalització o perfecció del contracte.

Així, podran concórrer en aquest procediment i subscriure aquest contracte les persones naturals i jurídiques legalment constituïdes i habilitades per a l’exercici de l’activitat objecte del contracte, amb plena capacitat d’obrar, sempre que no es trobin incurses en cap de les circumstàncies que impedeixen contractar amb l’Administració Pública, previstes en l’article 71 de la LCSP.

Els empresaris acreditaran la seva capacitat d’obrar d’acord amb el que estableix l’article 65 i concordants de  la LCSP  i la clàusula 9.2 d’aquest plec.

El contracte s’atorgarà a una sola persona física o jurídica, o a una agrupació temporal d’empresaris constituïda a aquest efecte que s’obligui de forma solidària davant de l’Ajuntament i compleixi amb el que preceptua l’article 69 de la LCSP i 24 del RGLCAP.

9.2. Solvència econòmica, financera i tècnica o professional

9.2.1. Solvència econòmica i financera

De conformitat amb l’article 87 de la LCSP els licitadors, per tal d’acreditar la seva solvència econòmica i financera, hauran d’aportar:

Justificant de l’existència d’una assegurança de responsabilitat civil per riscos professionals per import igual o superior a 128.219,38 €

Declaració feta pel representant de l’empresa o apoderat, en el seu cas, sobre la xifra global de negocis dels darrers tres anys (2021 - 2024), que en tot cas haurà de ser igual o superior als 128.219,38 € euros anuals.

9.2.2. Solvència tècnica o professional

De conformitat amb l’article 90 de la LCSP els licitadors, per tal d’acreditar la seva solvència tècnica i professional, en concret, títols acadèmics i professionals de l’empresari i dels directius de l’empresa i, en particular, del personal responsable de l’execució del contracte. Concretament:

· Redacció de projecte de consolidació estructural i estanquitat: Arquitecte (articles 10 i  2.1.a de la LOE)
· Direcció d’obra: Arquitecte (articles 12 i 2.1.a de la LOE)
· Direcció d’execució de l’obra: Arquitecte tècnic (articles 13 i  2.1.a de la LOE).


CLÀUSULA 10. Selecció d’ofertes: Criteris de valoració de les ofertes

Criteris de valoració automàtica – màxim 20 punts
1. Oferta econòmica …………………………………………………………………......................…….fins a 20 punts

Criteris subjectes a judici de valor – màxim 80 punts
1. Proposta organitzativa ............................................................................................... fins a 30 punts
2. Memòria .................................................................................................................. fins a 47,5 punts
3. Millores addicionals a l’execució del contracte proposades pel licitador per sobre del requerit a la documentació de la licitació, incloses en el cost de l’oferta presentada ............. fins a 2,5 punts

A) CRITERIS AUTOMÀTICS

1. Oferta econòmica de l’equip multidisciplinari: Puntuació fins a 20 punts.

Es valorarà amb un màxim de 20 punts l’oferta econòmica que ofereixi l’import més baix del preu unitari de l’equip multidisciplinari.
La resta d’ofertes es puntuaran d’acord amb la fórmula següent:

On Pv és la puntuació que obté l’empresa a valorar, Ov és l’import de l’oferta de l’empresa a valorar, Om és l’import de l’oferta millor (oferta més baixa), IL és el preu base  de licitació (116.563,07 € IVA exclòs), VP és el valor de ponderació (el valor de ponderació associat al pes específic prendrà el valor d’1,20) i P són els punts del criteri econòmic (20 punts).

B) CRITERIS QUE DEPENEN D’UN JUDICI DE VALOR

1. Proposta organitzativa: Puntuació fins a 30 punts.

La proposta organitzativa inclourà l’organigrama amb els tècnics proposats per al desenvolupament de les diferents feines objecte del contracte.
Els licitadors hauran d’especificar el personal tècnic següent:
· Designació de l’autor del projecte i Director d’Obra, en el seu cas: Declaració del representant de l’empresa licitadora, en la qual es compromet a tenir com a Autor del Projecte (que signarà com Autor del Projecte) i Director d’Obra el titulat proposat amb capacitat suficient per a representar-lo en tot allò que afecti a la redacció del projecte, indicant NIF, titulació, experiència i l’empresa a la que pertany. La designació haurà de ser signada pel signant de l’oferta i pel tècnic designat.
Es farà constar la relació de treballs de característiques similars en magnitud i/o complexitat i/o funcionalitat al projecte objecte de la licitació, en un nombre màxim de 5.
Els licitadors hauran d’indicar la dedicació proposada per l’Autor del Projecte, en fase de redacció del projecte, expressada en percentatges respecte al seu temps laboral.
A aquests efectes, cal tenir en compte que, tot i que la seva dedicació serà sempre la necessària, d’acord amb les característiques particulars del projecte, serà requisit necessari que la dedicació proposada en fase de redacció del projecte sigui com a mínim del 51 %. Aquesta dedicació proposada caldrà justificar-la dins el Programa de Treballs.

La documentació de l’experiència tècnica i mèrits de l’autor del projecte detallarà:
· Experiència en estudis i projectes d’àmbit públic i privat
· Experiència en Direcció d’Obra d’àmbit públic i privat.
· Experiència en gestió.

Així mateix, els licitadors acreditaran en el currículum dels tècnics integrants de l’equip els seus coneixements de la metodologia TCQ.
Aquest criteri es valorarà tenint en compte la idoneïtat i dedicació, tant en fase de projecte com de direcció d’obra, de l’autor del Projecte i dels col·laboradors proposats en cadascuna de les àrees indicades.

2. Memòria: fins a 47,5 punts

2.1 Memòria que precisi el desenvolupament dels treballs: Puntuació fins a 25 punts.

L’oferta s’acompanyarà de memòria (acompanyada, si s’escau, del contingut gràfic que es consideri adient) explicativa dels criteris projectuals proposats pel licitador de cara a la redacció de document tècnic objecte del contracte. Es valorarà la qualitat de la memòria, pel que fa al grau de coneixement mostrat i la idoneïtat, concreció i justificació dels criteris proposats, incloent el següents aspectes i d’altres que pugui proposar el licitador (a cada subapartat se li dona una valoració de 2,5 punts):
· L'adequació a l'entorn i el paisatge dels assentaments urbans o dels espais oberts.
· Materials previstos.
· La sostenibilitat en els vessants mediambiental, econòmic i social, i el compromís col·lectiu amb l'eficàcia energètica dels edificis i la reducció de les emissions de gasos amb efecte d'hivernacle.
· La idoneïtat i la qualitat tècnica de les construccions per a acollir els usos previstos i, si escau, admetre capacitats funcionals més àmplies o poder-s'hi adaptar durant tot llur cicle de vida, i també la idoneïtat del manteniment d'aquestes construccions.
· Valors del bé protegit (en els casos que ho sigui).
· Mantenibilitat.
· La millora de la qualitat de vida de les persones, procurant per llur benestar i confort en un entorn segur i accessible.
· La contribució a la cohesió social i a la millor relació dels ciutadans amb llur dimensió artística i cultural.
· Funcionalitat, programa.
· Altres criteris projectuals.

2.2 Programa de Treballs: Puntuació fins a 22,5 punts.

Al programa de treballs per a la redacció del projecte s’haurà d’assegurar la seva correcta execució en els terminis totals i parcials. En aquest programa de treballs s’hauran de respectar els terminis parcials i total previstos.
S’adjuntarà un diagrama de barres de la planificació (diagrama de Gantt), amb expressió de les diferents activitats i tasques a desenvolupar per cadascun dels tècnics designats i per les diferents fases incloses en la redacció del projecte. En cas que el diagrama de barres inclogui informació relativa al cost del contracte, caldrà indicar ho en percentatges, sent la inclusió de qualsevol dada econòmica en valor absolut motiu d’exclusió de la licitació.
S’haurà d’indicar la dedicació proposada per l’autor i per a cada un dels tècnics que participaran en els treballs, expressada en percentatges respecte al seu temps laboral dedicat a cada una de les diferents fases dels treballs de redacció i a la direcció d’obra, i aportaran justificació de les dedicacions proposades en base al programa de treballs proposat i als altres projectes en curs de redacció en els que participen els tècnics designats.
Pel que fa a la Direcció d’obra, en el seu cas, caldrà considerar que tot i la dedicació proposada pels licitadors en la seva oferta, durant l’execució del contracte la dedicació de la Direcció d’obra serà sempre la necessària en funció de les circumstàncies particulars de l’obra.
Aquest criteri es valorarà tenint en compte el rigor i coherència del programa de treballs, així com l’adequació al projecte en concret de la metodologia proposada.

3. Millores addicionals a l’execució del contracte proposades pel licitador per sobre del requerit a la documentació de la licitació, incloses en el cost de l’oferta presentada: Puntuació fins a 2,5 punts.
Les millores hauran d’estar relacionades amb l’objecte del contracte i només podran referir se a incrementar l’equip adscrit a l’execució del contracte respecte al demanat en la licitació, a millorar la comunicació per a la transferència de la informació a tots els agents, a l’aplicació de la metodologia BIM, a l’aportació estudis addicionals no demanats explícitament a la documentació de la licitació i relacionats directament amb l’objecte del contracte, o l’aportació de imatges i/o vídeos fotorealistes per facilitar la comprensió de la solució projectual.
Els licitadors hauran d’identificar en les seves ofertes a quin/s d’aquests conceptes fa referència la millora proposada.
Aquest criteri es valorarà tenint en compte la seva relació amb l’objecte del contracte així com el valor afegit que representen.
[bookmark: _GoBack]Per a la determinació de la presumpció de que una oferta és anormalment baixa s’utilitzaran els criteris determinats en la clàusula 14 del PCAP de l’Acord Marc, amb la particularitat que per ser admesa l’oferta la puntuació mínima a obtenir en els criteris que depenen d’un judici de valor serà de 45 punts.
a) Si concorre una empresa licitadora, es considera anormalment baixa l’oferta que compleixi els dos criteris següents:
- Que l’oferta econòmica sigui un 25% més baixa que el preu màxim de licitació.
- Que la puntuació que li correspongui en la resta de criteris d’adjudicació diferents del preu sigui superior al 90% de la puntuació total establerta en el PCAP.
b) Si concorren dues empreses licitadores, es considera anormalment baixa l’oferta que compleixi els dos criteris següents:
- Que la puntuació que li correspongui en l’oferta econòmica sigui superior en més d’un 20% a la de l’altra oferta.
- Que la puntuació que li correspongui en la resta de criteris d’adjudicació diferents del preu sigui superior en més d’un 20% a la puntuació més baixa.
c) Si concorren un mínim de tres empreses licitadores, es considera anormalment baixa l’oferta que compleixi els dos criteris següents:
- Que la puntuació que li correspongui en l’oferta econòmica sigui superior en més d’un 10% a la mitjana aritmètica de les puntuacions de totes les ofertes econòmiques presentades.
- Que la puntuació que li correspongui en la resta de criteris d’adjudicació diferents del preu, sigui superior a la suma de la mitjana aritmètica de les puntuacions de les ofertes i la desviació mitjana d’aquestes puntuacions.

La resolució de l’adjudicació serà aprovada per part de l’ens destinatari i notificada a totes les empreses convidades, hagin o no presentat oferta.


CLÀUSULA 11. Variants, alternatives o ofertes integradores

No escau.


CLÀUSULA 12. Termini de presentació de proposicions

Es realitzarà un convit a tres empreses del sector, via telemàtica i aquestes disposaran d’un termini de 15 dies naturals per a la presentació de les proposicions, el termini comptarà a partir de l’endemà de la recepció  de la invitació.

Les empreses convidades són les següents:
· DESPATX DE ARQUITEXTURA I URBANISME, S.L.P.
· LUJAN LERMA, SALVADOR
· ESTUDI CUYAS 38 SL

El termini de presentació de pliques finalitzarà a les 13:00:00 hores de l’endemà del darrer dia.

Es recomana que la presentació d’ofertes es realitzi amb l’antelació suficient que permeti resoldre possibles incidències durant la preparació o enviament de l’oferta.

Si les 24 hores darreres del termini per a la presentació d’ofertes s’interromp el servei per causes tècniques o raons operatives de la pròpia plataforma, aquest termini es prorrogarà o, si el termini ja ha vençut, es rehabilitarà per un temps de 24 hores o, en tot cas, com a mínim, pel temps que hagi estat no operatiu, mitjançant la publicació en el perfil de contractant, esmenant-lo, sempre que sigui possible abans de la seva finalització.

Les empreses licitadores poden substituir i/o modificar l’oferta presentada, durant el termini de presentació d’ofertes, mitjançant la presentació d’una segona oferta, que suposarà la retirada de la primera, sempre que l’empresa licitadora així ho hagi advertit expressament i fefaent a l’òrgan de contractació: en cas contrari, les ofertes seran excloses, per incompliment de la prohibició de presentació de proposicions simultànies (Art. 139.3 de la LCSP).

Les proposicions extemporànies seran excloses. Les empreses licitadores que no hagin pogut presentar la seva oferta dins de termini per raons tècniques que considerin imputables a la plataforma, als serveis que aquesta integra (registre, validació de signatura...) o a l’eina de presentació electrònica d’ofertes, hauran d’acreditar les causes que han impedit aquesta presentació dins de termini i la mesa o l’òrgan de contractació decidirà el què escaigui.


CLÀUSULA 13. Documents a presentar pels licitadors, així com la forma i contingut de les proposicions

13.1. Documentació que ha de constar en el sobre  A

L’acreditació de la capacitat d’obrar de l’empresa i la selva solvència s’haurà de fer a través de:

a. L’aportació del Document Europeu Únic de Contractació (DEUC):
Les empreses licitadores han de presentar el Document europeu únic de contractació (DEUC), el qual s’adjunta com a annex a aquest plec , mitjançant el qual declaren el següent:

- Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC;
- Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec;
- Que no està incursa en prohibició de contractar;
- Que compleix amb la resta de requisits que s’estableixen en aquest plec i que es poden acreditar mitjançant el DEUC.

Així mateix, s’ha d’incloure la designació del nom, cognom i NIF de la persona o les persones autoritzades per accedir a les notificacions electròniques, així com les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula vuitena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de pre-qualificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, regulat en el Decret 107/2005, de 31 de maig, i gestionat per la Secretaria Tècnica de la Junta Consultiva de Contractació Administrativa o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació.

Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

Les empreses disposen de l’enllaç següent per obtenir el DEUC en català:
https://contractacio.gencat.cat/web/.content/inici/tramits-serveis/document/document-europeu-unic-contractacio.pdf

El licitador ha d’estar en disposició de totes les categories dels subgrups demanats, en cas que ell per si sol no disposi de la classificació empresarial, per assolir-la pot optar per la UTE amb una altra empresa que disposi d’elles o mitjançant el compromís de subcontractar una empresa que disposi d’aquestes, més el document acreditatiu que l’empresa subcontractada disposa de la categoria i subgrup que escaigui.

b. Compromís d’adscripció de mitjans materials i/o personals

Declaració responsable, de dedicar o adscriure a l’execució del contracte els mitjans personals o materials suficients per a satisfer-lo correctament. Aquesta compromís s’integrarà en el contracte, essent obligacions essencials del contracte als efectes previstos a l’article 211.1.f) de la LCSP. Especificant els noms i qualificacions professionals del personal responsable destinat a l’execució del contracte, de conformitat amb l’article 76.2 de la LCSP.

c. Declaració de submissió als jutjats i tribunals espanyols

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi.

d. Declaració d’absència de conflicte d’interessos

Declaració dels administradors de l’empresa de conformitat amb l’annex V d’aquest PCAP.

13.2. Documentació que ha de constar en el sobre B

L’empresa licitadora haurà de presentar una memòria que doni resposta als apartats de la clàusula 10.2 d’aquest PCAP.

Pel que fa a les característiques de les ofertes presentades pels licitadors aquests hauran d’indicar, motivadament, quines parts són confidencials, de conformitat amb l’annex IV d’aquest plec.

13.3. Documentació que ha de constar en el sobre C

· Preu global de l’oferta econòmica amb l’IVA desglossat (en la proposició s’haurà d’indicar com a partida independent, l’import del IVA que hagi de ser repercutit). S’haurà de presentar mitjançant declaració responsable d’un representant legal de l’empresa, amb poders suficients, de conformitat amb el model de l’Annex I d’aquests plecs. Aquesta declaració responsable haurà d’anar acompanyada d’un estudi de costos en què es desglossin tots i cadascun dels conceptes que integren el preu global (costos de personal, costos financers, amortitzacions, despeses generals o d’estructura i el benefici industrial). 

· Informe de compliment del PPT. L’empresa licitadora haurà de presentar un document en el què es concreti com executarà les prescripcions mínimes obligatòries del PPT que no són objecte de valoració en la clàusula 10 del PCAP de conformitat amb l’article 157.5 de la LCSP.

13.4. Conseqüències de la presentació i de la retirada indeguda de la proposició

De conformitat amb l’article 139.1 de la LCSP, les proposicions han d’ajustar-se al contingut dels plecs reguladors d’aquesta contractació i la resta de la documentació que regeix aquesta licitació i la seva presentació suposa l’acceptació incondicionada per l’empresari del contingut de la totalitat de les seves clàusules o condicions, sense cap excepció ni reserva així com l’ autorització a l’ òrgan de contractació per consultar, en el seu cas, les dades recollides en el Registre oficial de Licitadors i Empreses Classificades del Sector Públic o en les llistes oficials d’operadors econòmics d’un Estat membre de la Unió Europea.

La retirada indeguda de la proposició en aquest procediment de contractació, quan hi concorri dol, culpa o negligència per part de l’empresari, es considera una infracció que facultarà l’Ajuntament per declarar la concurrència d’una prohibició per contractar d’acord amb l’article 71.2 a) de la LCSP.

La proposició que resulti adjudicatària en aquest procediment, en tots aquells aspectes que siguin presos en consideració en el procés de valoració de les ofertes i que determini l’adjudicació del contracte, serà vinculant per al contractista i el seu compliment es defineix com a obligació essencial del contracte. El seu incompliment o compliment defectuós determinarà l’aplicació del règim de penalitats o de resolució contractual previstos en les clàusules 35, 36 i 41 d’aquest plec, segons l’entitat de cada incompliment.


CLÀUSULA 14. Mode de presentació de les proposicions

Les proposicions (sobres A, B i C) s’hauran de presentar electrònicament. Les proposicions que no es presentin per mitjans electrònics, en la forma que determina aquest plec, seran excloses.

L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporaran, numerats, en l’apartat “altra documentació” (part 1 de 2, part 2 de 2).

(En cas que en una licitació es prevegi que l’opció de comprimir o dividir l’arxiu sigui inviable per la mida dels arxius –com per exemple vídeos–, es recomana incloure la previsió següent: “Les empreses licitadores han de seleccionar l’arxiu de més de 25 Mb no partible, sense clicar al botó “xifrar i desar”, i, un cop preparada tota l’oferta normalment, i tenint l’arxiu de més de 25 Mb i no partible seleccionat però no enviat, han de generar el resum que conté totes les empremtes electròniques adjuntes i enviar-lo.

Les empreses han d’aportar l’arxiu en un suport electrònic físic (USB), de manera que l’òrgan de contractació o la mesa podrà comprovar la coincidència de les empremtes electròniques dels documents aportats en aquest suport físic electrònic amb les dels documents seleccionats en l’oferta presentada).

Les empreses licitadores han de signar les ofertes i el DEUC. Quan diverses empreses concorrin agrupades en una unió temporal (UTE), l’oferta haurà d’estar signada per tots els seus integrants. Igualment, hauran de presentar un DEUC separat, en què consti la informació requerida per cada empresa participant. La signatura de l’oferta es durà a terme mitjançant la signatura del resum de l’oferta, que incorpora l’empremta electrònica de la resta de documents que la integren.

La signatura de l’oferta s’esmenarà, si és necessari, previ requeriment per part de l’òrgan de contractació, amb la signatura correcta del resum, que l’empresa licitadora haurà d’haver guardat sense efectuar-hi cap modificació; en el cas del DEUC, l’esmena es produirà amb la signatura d’un de nou.

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de l’Administració. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, la mesa de contractació valorarà, en funció de quina sigui la documentació afectada, les conseqüències jurídiques, respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, la mesa podrà acordar l’exclusió de l’empresa.

Les empreses licitadores podran presentar una còpia de seguretat dels documents electrònics presentats en suport físic electrònic, que serà sol·licitada a les empreses licitadores en cas de necessitat, per tal de poder accedir al contingut dels documents en cas que estiguin malmesos. 

En aquest sentit, cal recordar la importància de no manipular aquests arxius per tal de no variar-ne l’empremta electrònica, que és la que es comprovarà per assegurar la coincidència dels documents de la còpia de seguretat, tramesos en suport físic electrònic, i dels tramesos en l’oferta, a través de l’eina de Sobre Digital. Així mateix, cal tenir en compte que aquesta còpia no podrà ser emprada en el cas d’haver enviat documents amb virus a través de l’eina de Sobre Digital, atesa la impossibilitat tècnica en aquests casos de poder fer la comparació de les empremtes electròniques i, per tant, de poder garantir la no modificació de les ofertes un cop finalitzat el termini de presentació.


CLÀUSULA 15. Mesa de contractació

La Mesa de contractació estarà integrada per:

Presidenta de la mesa, el tècnic del departament de Contractació i compres
Vocal tècnic: cap d’àrea de serveis territorials
Vocal tècnic: arquitecta de serveis territorials
Vocal jurídic: secretari accidental
Vocal econòmic: interventora accidental
Secretari de la mesa de contractació: administrativa del departament de Contractació i compres

Per a la valoració de la oferta tècnica, ja que s’ha d’emetre un judici de valor i no li són aplicables fórmules aritmètiques, es constitueix un comitè integrat per un mínim de tres membres, de conformitat amb la disposició addicional segona, aquest comitè estarà integrat per:

· Cap del departament de Contractació i compres
· Arquitecte/a tècnic/a de serveis territorials
· Arquitecte/a de serveis territorials


CLÀUSULA 16. Règim de funcionament de les sessions de la mesa i classificació de les ofertes

Un cop finalitzat el termini de presentació de pliques, l’àrea de contractació obrirà els sobres 1 i 2, traslladant les pliques als serveis tècnics del Departament d’informàtica que negociarà l’oferta amb l’empresa i  proposarà a l’òrgan de contractació l’adjudicació del contracte.


CLÀUSULA 17. Documentació a presentar per l’empresa que hagi presentat l’oferta econòmicament més avantatjosa

De conformitat amb l’article 150 de la LCSP, el licitador, que hagi presentat l’oferta econòmicament més avantatjosa, haurà d’aportar a l’òrgan contractació, en el termini de deu dies hàbils, a comptar des de l’endemà de la notificació del requeriment efectuat pel servei de contractació de l’òrgan de contractació:

1- L’acreditació de la capacitat d’obrar de l’empresa s’haurà de fer a través de còpies compulsades de:
a. Escriptura de constitució i/o d’estatuts de l’empresa, més aquelles escriptures que haguessin modificat posteriorment part de l’articulat dels estatuts de l’empresa.
b. NIF de l’empresa
c. DNI del representant de l’empresa.
d. Escriptura de poders del representant de l’empresa, validats per un lletrat municipal.
e. Alta del Impost d’Activitats Econòmiques i darrer rebut pagat, o declaració responsable d’estar exempt de pagament.

En el cas, que l’empresa ja hagi estat part en processos de licitació anteriors, podrà, mitjançant declaració responsable, indicar quins documents en disposició de l’Ajuntament continuen vigents. Aquesta declaració substituirà la documentació a aportar.

Els empresaris no espanyols que pertanyin a Estats membres de la Unió Europea hauran d’acreditar la seva inscripció en els registres comercials o professionals que s’estableixen a l’annex I del RGLCAP. La capacitat d’obrar de la resta dels empresaris estrangers s’acreditarà de conformitat amb el que s’estableix a l’article 10 del RGLCAP.

La personalitat jurídica, la capacitat d’obrar, la solvència econòmica financera i part de la solvència tècnica o professional es podrà acreditar mitjançant la inscripció en el Registre electrònic d’empreses licitadores de la Generalitat de Catalunya o en el Registre Oficial de Licitadors i Empreses Classificades de l’Estat.

2- La documentació acreditativa de la solvència econòmica i financera i tècnica i professional de conformitat amb allò exigit a la clàusula 9.2 d’aquest plec.

3- Constitució de la garantia definitiva per un import del 5% del import d’adjudicació, IVA exclòs. Que s’ampliarà al 10% en cas d’haver presentat una oferta anormalment baixa.

4- Documentació que acrediti l’àmbit territorial (Model 840) del Impost d’Activitats Econòmiques de l’empresa, (si fos d’àmbit local, s’haurà de donar d’alta a Premià de Mar, si l’empresa factura més d’un milió d’euros anual).

5- La documentació acreditativa de les empreses subcontractades de que gaudeixen de la solvència tècnica necessària per a executar la part del contracte que li correspon.

6- La documentació justificativa de disposar efectivament dels mitjans que s’haguessin compromès a dedicar o adscriure a l’execució del contracte, de conformitat amb l’article 76.2 de la LCSP.

Tota aquesta documentació es podrà presentar mitjançant instància genèrica electrònica presentada a l’Ajuntament o també a través de la Plataforma de Contractació Pública de la Generalitat de Catalunya fins a les 14:00 h de la data límit establerta.

D’acord amb el que s’estableix en el darrer paràgraf de l’article 150.2 de la LCSP, la manca de presentació d’aquesta documentació per part del licitador que n’hagi estat requerit farà que s’entengui que ha retirat la seva oferta i facultarà l’Ajuntament per requerir-la al següent licitador, seguint l’ordre en què hagin quedat classificades les seves ofertes.

Així mateix, aquesta impossibilitat d’adjudicar el contracte, quan hi concorri dol, culpa o negligència per part del licitador que hagi formulat la millor oferta, es considerarà infracció greu als efectes de declarar la seva prohibició de contractar d’acord amb el que estableix l’article 71.2 a) de la LCSP.

Pel que fa als certificats, que es llisten a continuació, es generaran d’ofici per part de l’Ajuntament: 

1- Un certificat d’estar al corrent de pagament dels deutes tributaris amb l’Agència Estatal d’Administració Tributària. 
2- Un certificat d’estar al corrent amb els deutes de la Tresoreria General de la Seguretat Social.
3- Un certificat d’estar al corrent de pagament dels deutes tributaris amb l’Ajuntament de Premià de Mar.


CLÀUSULA 18. Garanties del contracte

Per respondre del correcte compliment del contracte i, particularment, dels conceptes enumerats a l’article 107.1 de la LCSP i de la manca de formalització del contracte per causa imputable a l’adjudicatari, aquest haurà de constituir a la Tresoreria Municipal -dins del termini dels 10 hàbils següents a la recepció de la proposta de classificació d’ofertes a què fa referència la clàusula anterior d’ aquest plec - una garantia definitiva per import equivalent al 5% del preu d’adjudicació (IVA exclòs) del contracte o del PBL (IVA exclòs) en cas que el contracte sigui per preus unitaris.

La garantia definitiva es podrà constituir:

1- Mitjançant transferència bancària, en valors públics o en valors privats, amb subjecció en cada cas, a les condicions reglamentàriament establertes, i d’acord amb els requisits disposats en l’article 55 RGLCAP i els models que figuren en els annexos III i IV de l’esmentada norma. El metàl·lic, els valors o els certificats corresponents, s’hauran de dipositar a la Tresoreria de Premià de Mar.

2- Mitjançant aval presentat davant l’òrgan de contractació, en la forma i condicions reglamentaries, prestat per qualsevol banc, caixa d’estalvis, cooperatives de crèdit, establiments financers de crèdit i societats de garantia recíproca autoritzats per a operar a Espanya, amb estricte compliment del que disposen els articles 56, 58 i l’annex V del RGLCAP, validats per l’assessoria jurídica de la CGD o l’advocacia de l’estat i intervinguts notarialment.

3- Per contracte d’assegurança de caució celebrat en la forma i condicions que reglamentàriament s’estableixin, d’acord amb els requisits dels articles 57,58 i annex VI RGLCAP, subscrit amb una entitat asseguradora autoritzada per operar en el ram de caució, havent-se de lliurar el certificat del contracte davant l’òrgan de contractació i intervinguda notarialment.

4- Mitjançant retenció de l’import de la garantia definitiva en el preu de la primera factura i les subsegüents, si l’import de la primera fos insuficient, de conformitat amb l’article 108.2 de la LCSP. En aquest cas, l’empresa licitadora en el moment del requeriment haurà d’aportar declaració responsable, signada per representant legal de l’empresa sol·licitant aquest procediment. Declaració que s’incorporarà al contracte. L’empresa haurà de fer constar en la primer factura l’import a retenir en concepte de garantia definitiva, si l’import d’aquesta fos insuficient, l’import restant es retindrà de la segona factura, i així successivament fins a abonar l’import complert.

En el cas d’unions temporals d’empresaris la garantia definitiva es podrà constituir per una o varies de les empreses participants sempre que en conjunt s’arribi a la quantia requerida, sempre que es garanteixi solidàriament a tots els integrants de la unió temporal.

En cas que es facin efectives sobre la garantia les penalitats o indemnitzacions exigibles al adjudicatari, aquest haurà de reposar o ampliar aquella, en la quantia que correspongui, en el termini de 15 dies naturals des de l’execució, incorrent, en cas contrari, en causa de resolució del contracte. També podrà optar per la retenció de part corresponent en la presentació de la factura següent a l’execució de la sanció.

Si com a conseqüència d’una modificació del contracte, el preu d’aquest variés, s’haurà de reajustar la garantia, per a que aquesta guardi la deguda proporció amb el nou preu modificat, en el termini de 15 dies naturals comptats des de la data en què es notifiqui a l’empresari l’acord de modificació. 

La garantia definitiva respondrà dels conceptes següents:

a) De les penalitats imposades al contractista d’acord amb aquest plec de clàusules. 
b) De la correcta execució de les prestacions contemplades en el contracte, de les despeses originades a l’Ajuntament per la demora del contractista en el compliment de les seves obligacions i, dels danys i perjudicis ocasionats a l’Ajuntament amb motiu de l’execució del contracte o pel seu incompliment, quan no procedeixi la seva resolució. 
c) De la confiscació que es pugui decretar en els casos de resolució del contracte d’acord amb el que preveu aquests plecs. 

La garantia no serà retornada o cancel·lada fins que s’hagi produït el venciment del termini de garantia i s’hagi complert satisfactòriament el contracte, o fins que es declari la resolució d’aquest sense culpa del contractista. 

Aprovada la liquidació del contracte i transcorregut el termini de garantia, si no sorgissin responsabilitats es retornarà la garantia constituïda o es cancel·larà l’aval o l’assegurança de caució. 

L’acord de devolució s’haurà d’acordar i notificar en el termini de dos mesos des de la finalització del termini de garantia. 

2. La garantia definitiva es retornarà un cop recepcionat el contracte i transcorregut el termini de garantia establert en aquest plec, si no resulten responsabilitats a càrrec del contractista, o bé quan el contracte es resolgui per causa que no li sigui imputable.


CLÀUSULA 19. Adjudicació del contracte

Atès que la tramitació és anticipada, l’adjudicació queda sotmesa a la condició suspensiva de la consolidació efectiva dels recursos i a la seva disponibilitat de fer front a la despesa, d’acord amb el segon apartat de la disposició addicional tercera de la Llei 9/2017, de 8 de novembre, de contractes del sector públic (LCSP) de conformitat amb la clàusula 8 del present Plec de Clàusules Administratives Particulars.

En el supòsit que l’Ajuntament no disposi dels recursos, l’òrgan de contractació podrà decidir no adjudicar o desistir de la contractació i no es compensarà als candidats com es preveu a l’article 152 de la LCSP.

1. Dins del termini dels 5 dies hàbils següents a la recepció de la documentació exigida de conformitat amb l’article 150.2 de la LCSP i la clàusula 17 d’aquest plec, i prèvia la fiscalització de l’expedient, l’òrgan de contractació ratificarà tots els actes instruïts en el procediment i el resoldrà amb l’adjudicació d’aquest contracte a favor de la millor oferta, seguint la proposta formulada per la Mesa de Contractació, o decidint altrament, mitjançant resolució motivada d’acord amb l’article 151 de la LCSP.

2. En l’ofici de notificació de l’acord d’adjudicació, a tots els licitadors, de conformitat amb l’article 151.2 de la LCSP, s’haurà de fer constar la informació següent:

a) En relació als candidats descartats, la exposició resumida de les raons per les quals ha estat descartada la seva candidatura. 

b) En relació als licitadors exclosos del procediment d’adjudicació, també de forma resumida, les raons per les quals no s’hagi admès la seva oferta. Sens perjudici d’allò que disposa l’article 133 de la LCSP. 

c) I en tot cas, s’ha de fer constar en l’ofici: la denominació social de l’adjudicatari, les característiques i avantatges de la seva proposició. Sens perjudici d’allò que disposa l’article 133 de la LCSP.

3. L’òrgan de contractació no podrà declarar deserta la licitació quan concorri alguna oferta o proposició que sigui admissible d’acord amb els criteris de valoració esmentats.

4. Abans de l’adjudicació del contracte l’òrgan de contractació pot renunciar a la seva subscripció o desistir d’aquest procediment d’adjudicació, en ambdós casos notificant-ho als candidats o licitadors.

5. Només es podrà renunciar al contracte per raons d’interès públic degudament justificades a l’expedient. En aquest cas, no es podrà promoure una nova licitació de l’objecte d’aquest contracte mentre subsisteixin les raons al·legades per a la seva renúncia.

6. El desistiment del procediment d’adjudicació escaurà davant una infracció no esmenable de les normes de preparació del contracte o de les reguladores del procediment, havent-ne de quedar acreditada a l’expedient la causa. El desistiment no impedirà l’inici d’un nou procediment per a l’adjudicació d’aquest contracte.


CLÀUSULA 20. Notificació i publicació

1. L’adjudicació es notificarà a tots els candidats, d’acord amb les regles i els terminis de la Llei 39/2015 d’1 d’octubre, a través del mitjà de comunicació que hagin indicat a l’efecte, amb indicació de la data en què es formalitzarà el contracte i el detall dels recursos escaients que poden interposar.

2. L’adjudicació del contracte es publicarà al perfil de contractant, simultàniament a la data de registre de sortida de les notificacions als licitadors.


CLÀUSULA 21. Règim de recursos

Són susceptibles de recurs especial en matèria de contractació, d’acord amb l’article 44 de la LCSP, els anuncis de licitació, els plecs i els documents contractuals que estableixin les condicions que han de regir la contractació; els actes de tràmit que decideixin directament o indirectament sobre l’adjudicació, determinin la impossibilitat de continuar el procediment o produeixin indefensió o perjudici irreparable a drets o interessos legítims; els acords d’adjudicació del contracte; i les modificacions del contracte basades en l’incompliment de l’establert en els articles 204 i 205 de la LCSP, per entendre que la modificació hauria d’haver estat objecte d’una nova adjudicació. 

Aquest recurs té caràcter potestatiu, és gratuït per als recurrents, es podrà interposar davant el Tribunal Català de Contractes del Sector Públic, prèviament o alternativament, a la interposició del recurs contenciós administratiu, de conformitat amb la Llei 29/1998, de 13 de juny, reguladora de la jurisdicció contenciosa administrativa, i es regirà pel que disposen els articles 44 i següents de la LCSP i el Reial decret 814/2015, d’11 de setembre, pel qual s’aprova el Reglament dels procediments especials de revisió de decisions en matèria contractual i d’organització del Tribunal Administratiu Central de Recursos Contractuals. 

Contra els actes susceptibles de recurs especial no procedeix la interposició de recursos administratius ordinaris. 

Contra els actes que adopti l’òrgan de contractació en relació amb els efectes, la modificació i l’extinció d’aquest contracte que no siguin susceptibles de recurs especial en matèria de contractació, procedirà la interposició del recurs administratiu ordinari que correspongui d’acord amb el que estableix la Llei 26/2010, del 3 d’agost, del règim jurídic i de procediment de les administracions públiques de Catalunya, i la Llei 39/2015, d’1 d’octubre, del procediment administratiu comú de les administracions públiques; o del recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa. 

Els acords que adopti l’òrgan de contractació en l’exercici de les prerrogatives de l’Administració són susceptibles de recurs potestatiu de reposició, de conformitat amb el que disposa la Llei 26/2010, del 3 d’agost, del règim jurídic i de procediment de les administracions públiques de Catalunya, i la legislació bàsica del procediment administratiu comú, o de recurs contenciós administratiu, de conformitat amb el que disposa la Llei 29/1998, de 13 de juliol, reguladora de la jurisdicció contenciosa administrativa.


CLÀUSULA 22. Perfeccionament i formalització del contracte

En tractar-se d’un contracte susceptible de recurs especial, la formalització no es produirà abans del transcurs de 15 hàbils des que es realitzi la notificació de l’adjudicació als licitadors i candidats.

El contracte s’haurà de formalitzar en document administratiu, signat electrònicament, en el termini de 5 dies naturals, des del requeriment efectuat pel servei de contractació de l’ajuntament, un cop hagin transcorregut quinze dies hàbils des que es remeti la notificació de l’adjudicació als licitadors.

El contracte s’entendrà perfeccionat des de la signatura de l’òrgan de contractació.

2. Aquest document constituirà títol suficient per accedir a qualsevol registre.

És consideraran documents del contracte:

1.- El plec de clàusules administratives particulars 
2.- El plec de prescripcions tècniques 
3.- El plec de clàusules administratives generals 
4.- La plica del contractista 
5.- La declaració d’adscripció de mitjans personals i materials
6.- El document en què es formalitzi el contracte 

No obstant, el contractista podrà sol·licitar que el contracte s’elevi a escriptura pública, les despeses de la qual aniran a càrrec d’ell.

3. El contracte s’entendrà acceptat a risc i ventura del contractista. S’entén per risc i ventura els riscos inherents a la mala gestió, als incompliments de contracte per part del contractista o a situacions de força major.

4. En virtut del perfeccionament del contracte, l’adjudicatari resta expressament obligat a més del que s’ha indicat sobre la formalització del contracte i constitució de les garanties definitives a satisfer l’import dels anuncis de totes les despeses que es liquidin amb motiu dels tràmits preparatoris, formalització i vigència del contracte, inclosos els honoraris del Notari autoritzant si s’escau. 

El document administratiu en el què es formalitzi el contracte haurà de constar les dades que figuren en l’article 35 de la LCSP. 

La formalització del contracte es publicarà en el perfil de contractant indicant, com a mínim, les mateixes dades esmentades en l’anunci de l’adjudicació. 

També es publicarà el contracte en el perfil del contractant.

5. Quan el contracte no es formalitzi per causes imputables a l’adjudicatari, l’Ajuntament podrà acordar la confiscació sobre la garantia definitiva d’un import no superior al 3 % del pressupost base de licitació (IVA exclòs) establert per al contracte.


III. EXECUCIÓ DEL CONTRACTE

CLÀUSULA 23. Inici del contracte i lloc d’execució

La vigència del contracte serà el primer dia de l’endemà al de la formalització del contracte.


CLÀUSULA 24. Principis ètics i regles de conducta

1. Els licitadors i els contractistes han d’adoptar una conducta èticament exemplar, abstenir-se de fomentar, proposar o promoure qualsevol mena de pràctica corrupta i posar en coneixement dels òrgans competents qualsevol manifestació d’aquestes pràctiques que, al seu parer, sigui present o pugui afectar el procediment o la relació contractual.

2. Amb caràcter general, els licitadors i els contractistes, en l’exercici de la seva activitat, assumeixen les obligacions següents:

a) Observar els principis, les normes i els cànons ètics propis de les activitats, els oficis i/o les professions corresponents a les prestacions contractades.
b) No realitzar accions que posin en risc l’interès públic.
c) Denunciar les situacions irregulars que es puguin presentar en els processos de contractació pública.

3. En particular, els licitadors i els contractistes assumeixen les obligacions següents, amb el caràcter d’obligacions contractuals essencials:

a) Comunicar immediatament a l’òrgan de contractació les possibles situacions de conflicte d’interessos.
b) No sol·licitar, directament o indirectament, que un càrrec o empleat públic influeixi en l’adjudicació del contracte en interès propi.
c) No oferir ni facilitar a càrrecs o empleats públics avantatges personals o materials, ni per a ells mateixos ni per a persones vinculades amb el seu entorn familiar o social, amb la voluntat d’incidir en un procediment contractual.
d) No realitzar qualsevol altra acció que pugui vulnerar els principis d’igualtat d’oportunitats i de lliure concurrència.
e) Respectar els principis de lliure mercat i de concurrència competitiva i abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència, com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). Així mateix, denunciar qualsevol acte o conducta dirigits a aquelles finalitats i relacionats amb la licitació o el contracte dels quals tingués coneixement.
f) No utilitzar informació confidencial, coneguda mitjançant el contracte, per obtenir, directament o indirectament, un avantatge o benefici econòmic en interès propi.
g) Col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats.
h) Complir les obligacions de facilitar informació que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.
i) Denunciar els licitadors, contractistes i/o subcontractistes que utilitzin societats “offshore” per cometre il·lícits penals o eludir les seves obligacions tributàries amb les administracions tributàries de l’Estat, de Catalunya o dels municipis participants d’aquest Acord Marc.
j) Denunciar als licitadors, contractistes i/o subcontractistes que tributin en estats que utilitzin instruments tributaris considerats com a competència fiscal lesiva per la OCDE.
k) Denunciar els actes dels quals tingui coneixement i que puguin comportar una infracció de les obligacions contingudes en aquesta clàusula.

4. L’incompliment de qualsevol de les obligacions contingudes a l’apartat anterior per part dels licitadors o contractistes s´ha de preveure com a causa -segons el seu cas i d’acord amb la legislació de contractació pública- d’exclusió de la licitació o de resolució del contracte, sens perjudici d’aquelles altres possibles conseqüències previstes a la legislació vigent.


CLÀUSULA 25. Drets i obligacions específiques de les parts del contracte

1. Les condicions a què haurà de subjectar-se l'execució del contracte, així com els drets i obligacions de les parts al respecte, són els que resultin de la documentació contractual i la normativa aplicable i, en particular, les següents:

El contracte s’executarà amb subjecció a les clàusules incloses en aquest plec, a les obligacions del plec de prescripcions tècniques particulars regulador d’aquest contracte, a les clàusules administratives generals aprovades (en tot allò que no s’oposi a la legislació bàsica estatal de contractació pública) i d’acord amb les instruccions que per la seva interpretació doni al contractista l'Ajuntament, a través del responsable del contracte.

2. El contractista haurà d’adscriure per a l’execució dels serveis objecte d’aquest contracte tots els mitjans materials i personals a què es refereix el Plec de prescripcions tècniques particulars regulador d’ aquest contracte i als quals es va comprometre amb la declaració responsable d’adscripció de mitjans i/o subcontractació que va presentar amb la seva proposició o aquells altres que amb caràcter superior hagi ofert amb la seva proposició de conformitat amb els criteris de valoració de les ofertes establerts en la clàusula 10 d’aquest plec.

Seran obligatòries per al contractista les millores d’execució que ofereixi en el procés de selecció, d’acord amb la regulació específica del mateix i que s’hagin pres en consideració en la valoració de la seva oferta.

El contractista té l’obligació d’adscriure en l’execució del contracte les millores que hagi especificat en la seva proposició. El seu incompliment serà causa de penalització o de resolució del contracte, de conformitat amb allò establert a les clàusules 35, 36 i 41 d’aquest plec.

3. Durant l’execució del contracte i durant el període de garantia el contractista respondrà de la qualitat dels serveis prestats i haurà d’esmenar o reparar les deficiències que se’n derivin, a requeriment municipal i segons les instruccions del responsable del contracte, dins del termini que se li atorgarà a l’efecte en funció de l’entitat de les deficiències a esmenar o reparar.

4. El contractista serà responsable de la qualitat tècnica dels treballs que desenvolupi i de les prestacions i serveis realitzats, així com de les conseqüències que es dedueixin per a l'Ajuntament o per a terceres persones de les omissions, errors, mètodes inadequats o conclusions incorrectes en l’execució del contracte.

5. El contractista no podrà subcontractar, cedir o traspassar els drets i obligacions que se’n deriven d’ aquest contracte, sense autorització expressa i per escrit de l’ Ajuntament, la qual s’ atorgarà si concorren les condicions legals necessàries i tenint en compte les característiques que ofereixi el contractista.

6. El contractista haurà de mantenir els estàndards de qualitat i les prestacions equivalents als criteris econòmics que van servir de base per a l’adjudicació del contracte i el personal que adscrigui a la prestació del servei haurà d’observar els nivells mínims de comportament i les regles de decòrum adients a la prestació contractada. Quan alguna de les persones no observi aquests nivells i regles, l’Ajuntament advertirà el contractista i aquest haurà de substituir-la en el termini més breu possible.

7. El contractista assumeix la responsabilitat civil i les obligacions fiscals i d’ordre social que es derivin del compliment o incompliment d’aquest contracte i de les prestacions desenvolupades.

8. El contracte s’atorga a risc i ventura de l’adjudicatari i aquest únicament tindrà dret al restabliment de l’equilibri econòmic del contracte en els casos de modificació i de força major, en els termes i amb els procediments previstos legalment. En tot cas, a l’expedient haurà de quedar acreditat que, prèviament o simultàniament al succés, l’adjudicatari va adoptar les mesures i precaucions raonables per tal de prevenir i d’evitar o pal·liar, si això fos possible, els danys produïts.

9. El contractista restarà obligat a tot allò previst en el plec de prescripcions tècniques particulars regulador d’aquest contracte per a l’execució dels serveis que constitueixen l’objecte d’aquest amb les periodicitats i freqüències mínimes que allà s’indiquen, sempre i quan no s’hagin millorat pel contractista en la seva plica. En aquest cas serà d’aplicació allò que preveu l’oferta d’aquell.


CLÀUSULA 26. Condicions especials d’execució

Tenen la consideració de condicions especials d’execució d’aquest contracte:

1. El compliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin l’Estat, i en particular les que estableix l’annex V de la LCSP.

A tal efecte, l’empresa contractista, en el termini d’un mes des de la formalització del contracte, haurà de presentar al responsable del contracte un pla de compliment de les obligacions contingudes en aquesta normativa.

2. A més, s’estableix com a condició especial d’execució d’aquest contracte, de conformitat amb el que preveu l’article 202.1 de la LCSP la següent:

A) CONDICIÓ ESPECIAL D’EXECUCIÓ RELATIVA AL TRACTAMENT DE DADES PERSONALS
En virtut del que disposa l’article 202 de la LCSP, al tractar se d’un contracte en el qual la seva execució podria implicar la cessió de dades personals per part de les entitats destinatàries de l’Acord marc, les empreses seleccionades i adjudicatàries s’obliguen al compliment de la normativa nacional i de la Unió Europea en matèria de protecció de dades.
Aquesta obligació té caràcter d’obligació essencial als efectes de l’article 211.1 apartat f) de la LCSP.

B) CONDICIONS ESPECIALS D’EXECUCIÓ DE CARÀCTER SOCIAL
En el supòsit que siguin necessàries noves contractacions per l’execució del contracte, i sempre que la disponibilitat del mercat laboral del sector ho permeti, l'empresa adjudicatària contractarà, fins a arribar un mínim del 10% de la plantilla, a persones que es trobin en situació legal d'atur conforme al que preveu l'article 267 del Reial decret legislatiu 8/2015, de 30 d’octubre, pel qual s'aprova el Text Refós de la Llei General de la Seguretat Social i, quan sigui possible, entre col·lectius amb particulars dificultats d'inserció en el mercat laboral definits en la Llei 27/2002, de 20 de desembre, sobre mesures legislatives per regular les empreses d'inserció sociolaboral, o persones que disposin del certificat de discapacitat, o per persones en situació o greu risc d'exclusió social, que estiguin desocupades i tinguin dificultats importants per a integrar se al mercat de treball ordinari i que estiguin incloses en algun dels col·lectius següents:
a) Persones amb disminució física, psíquica o sensorial o amb malalties mentals que tinguin possibilitats d'inserció en el món laboral;
b) Persones aturades de llarga durada més grans de quaranta cinc anys;
c) Dones més grans de trenta anys per les quals aquesta contractació sigui la primera experiència laboral, així com aquelles dones contractades després de cinc anys d’inactivitat;
d) Persones que hagin estat víctimes de violència masclista;
e) Persones que figurin inscrites com a desocupades amb una antiguitat mínima de tres mesos i que tinguin al seu càrrec una o varies persones descendents que no desenvolupin cap activitat retribuïda;
f) Persones immigrants extracomunitàries inscrites com a desocupades amb una antiguitat mínima de tres mesos.
En el supòsit que hi hagi una representació desequilibrada de dones a la plantilla, entenent per tal que la representació presència de dones en la plantilla sigui inferior al 50%, es donarà preferència a la contractació de dones.

En cas que l’empresa contractista hagi d’aportar nou personal a l’execució del contracte, ha d’acreditar la seva alta i afiliació a la Seguretat Social, mitjançant la presentació dels TC2 corresponents.
L’empresa contractista està obligada a aplicar, en l’execució del contractar, mesures destinades a promoure la igualtat d’oportunitats entre dones i homes en el mercat de treball, d’acord amb allò previst a la Llei orgànica 3/2007, de 22 de març, per a la igualtat efectiva de dones i homes i la Llei 17/2015, del 21 de juliol, d’igualtat efectiva de dones i homes.
L’empresa contractista ha d’adoptar mesures per prevenir, controlar i erradicar l’assetjament sexual, així com l’assetjament per raó de sexe.
L’empresa contractista ha d’establir mesures que afavoreixin la conciliació de la vida personal i/o familiar de les persones treballadores adscrites a l’execució d’aquest contracte.
L’empresa contractista ha d’organitzar accions de formació professional en el lloc de treball que millorin l’ocupació i l’adaptabilitat de les persones, així com les seves capacitats i la seva qualificació.

C) CONDICIONS ESPECIALS D’EXECUCIÓ DE CARÀCTER ÈTIC
Els licitadors i contractistes assumeixen les obligacions següents:
a) Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.
b) No realitzar accions que posin en risc l’interès públic en l’àmbit del contracte o de les prestacions a licitar.
c) Denunciar les situacions irregulars que es puguin presentar en els processos de contractació pública o durant l’execució dels contractes.
d) Abstenir se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.).
e) En el moment de presentar l’oferta, el licitador ha de declarar si té alguna situació de possible conflicte d’interès, als efectes del que disposa l’article 64 de la LCSP, o relació equivalent al respecte amb parts interessades en el contracte. Si durant l’execució del contracte es produís una situació d’aquestes característiques el contractista està obligat a posar ho en coneixement de l’òrgan de contractació.
f) Respectar els acords i les normes de confidencialitat.
g) A més, el contractista haurà de col·laborar amb l’òrgan de contractació en les actuacions que aquest realitzi per al seguiment i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i la normativa de contractes del sector públic imposen als contractistes en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.


D) CONDICIONS ESPECIALS D’EXECUCIÓ DE CARÀCTER MEDIAMBIENTAL
Els licitadors i contractistes assumeixen les obligacions següents:
a) Minimitzar l’ús de paper per la prestació del servei; aquest serà reciclat fabricat al 100% amb fibra de paper recuperat o paper ecològic
b) La redacció del projecte es farà tenint en compte criteris ambientals i garantint la minimització dels impactes ambientals durant tot el cicle de vida de la infraestructura (disseny, execució, ús i manteniment, i renovació, rehabilitació o desconstrucció).

L’empresari que resulti adjudicatari d’aquest contracte restarà obligat a complir durant la vigència de l’esmentat contracte.

Són obligacions essencials del contracte:
- Adscriure els mitjans personals i materials als qual s’ha compromès l’empresa contractista de conformitat amb l’article 76.2 de la LCSP.
- Executar les prestacions objecte de l’oferta del contractista de conformitat amb l’article 122.3 de la LCSP.
- El compliment de les condicions especials d’execució de conformitat amb l’article 202.3 de la LCSP.

L’incompliment de les quals comportarà la resolució anticipada del contracte de conformitat amb l’article 211.1.f) de la LCSP.


CLÀUSULA 27. Obligacions de les parts d’ordre laboral, social i de prevenció de riscos

1. Correspon a la corporació vetllar pel correcte funcionament dels serveis que presta i, per aquesta raó, exercirà les facultats d’inspecció i vigilància en l’execució del contracte per part del contractista. L’exercici d’aquestes facultats s’efectuarà pels funcionaris o personal que designi la corporació i el contractista haurà de posar a la seva disposició els elements necessaris per tal que la puguin complir.

En especial, aquestes facultats d’inspecció i vigilància comprendran:

a) El lliurament de l’Ajuntament al contractista abans de l’inici dels treballs de l’avaluació de l’equipament on s’han de desenvolupar i/o les normes de seguretat que s’hagin pogut establir respecte al mateix o a la tasca a desenvolupar i les mesures d’emergència si és el cas.
b) El compliment per part del contractista de les disposicions vigents en matèria fiscal, administrativa, mediambiental, laboral, de seguretat social, d’integració social de les persones amb discapacitat i d’igualtat efectiva de dones i homes, així com la normativa pròpia i específica del sector que reguli l’objecte del contracte i acreditar-ne l’esmentat compliment a requeriment municipal.
c) L’obligació del contractista, a requeriment de l’Ajuntament, d’informar del funcionament del servei.
d) L’adopció per part del contractista de totes les mesures necessàries per evitar la contaminació química o física de la natura o els espais urbans i suburbans que es pogués derivar de les matèries, substàncies, productes o maquinària utilitzats en l’execució del contracte.
e) L’obligació del contractista de la recollida, reciclatge o reutilització, al seu càrrec, dels materials d’envàs, embalatge i muntatge usats i de tot altre tipus de residus produïts com a conseqüència de l’execució del contracte, llevat del cas que hagin estat reclamats per l’Ajuntament.
f) L’Ajuntament podrà requerir al contractista perquè acrediti documentalment el compliment de les referides obligacions.
L'incompliment d’aquestes obligacions per part del contractista o la infracció de les disposicions sobre seguretat per part del personal designat per ell no implicaran cap responsabilitat per a l’Ajuntament.
g) El compliment  estricte per part del contractista i durant tota la vigència del contracte de les mesures de prevenció de riscos laborals establertes per la normativa vigent, en relació amb els seus treballadors.

En relació amb el desenvolupament de l’activitat contractada, si han de concórrer en el mateix  espai o equipament, treballadors municipals i/o treballadors d’altres empreses, serà d’aplicació el previst al Reial Decret 171/2004, de 30 de gener, de coordinació d’activitats empresarials. Amb caràcter previ a l’inici dels treballs es portaran a terme les accions i es lliurarà la documentació que l’Ajuntament determini segons el procediment intern aprovat a l’efecte.

2. Per al correcte exercici de les facultats de la corporació l’empresa contractista haurà de presentar al responsable del contracte la documentació següent:

a) A l’inici del contracte i sempre que es produeixi alguna modificació al respecte:  Declaració jurada de la relació del personal adscrit a la realització de l’objecte del contracte i les seves condicions contractuals, incloent el seu horari.
b) Mensualment, informe de seguiment i avaluació del funcionament del servei i els  butlletins de cotització a la Seguretat Social de l’empresa, on hi consti el pagament i tots els treballadors adscrits a la realització de l’objecte del contracte.

Tot el personal que executi les prestacions objecte d’aquest contracte dependrà únicament de qui en resulti adjudicatari del contracte sense que entre aquest, o el seu subcontractista, si és el cas, i l’Ajuntament existeixi cap vincle de dependència funcional ni laboral. A tal efecte, previ a l’inici de l’execució del contracte, l’adjudicatari vindrà obligat a especificar les persones concretes que executaran les prestacions així com també a acreditar la seva afiliació i situació d’alta a la Seguretat Social.

Durant la vigència del contracte, qualsevol substitució o modificació de personal així com també aquelles actuacions que suposin un major cost i/o un increment d’efectius, s’hauran de comunicar prèviament per escrit al responsable del contracte, per tal que aquest n’estimi la seva conformitat i ho autoritzi.

De la mateixa manera haurà de procedir el contractista per a comunicar les jubilacions i/o baixes definitives del personal que es produeixin en el decurs de la vigència d’aquest contracte, amb una antelació mínima de dos mesos abans de fer-les efectives, per tal que el responsable del contracte n’ estimi la seva conformitat.

Per al cas d’incompliment del règim de comunicació d’ aquestes modificacions, s’estarà al règim de penalitzacions que estableix la clàusula 36 d’aquest plec.


CLÀUSULA 28. Obligacions en matèria de protecció de dades de caràcter personal, confidencialitat de les dades del servei i transparència

28.1. Dades de caràcter personal facilitades al contractista

Els serveis contractats a l’entitat adjudicatària requereixen el tractament de dades de caràcter personal de les quals l’Ajuntament de Premià de Mar és el responsable del tractament serà d’aplicació l’annex Contracte d’Encarregat del tractament.

Pel correcte desenvolupament del servei, serà necessari que els centres educatius exposin als professionals encarregats de la seva execució aquella informació dels infants que considerin necessària. 

La informació que sigui facilitada ha de servir per poder donar un servei acurat i òptim als infants, atenent les necessitats d’aquest.
 
28.2.  Informació confidencial proporcionada pel contractista

Sens perjudici de les disposicions de la LCSP relatives a la publicitat de l’adjudicació, i a la informació que s’ha de donar al candidats i als licitadors, aquests podran designar com a confidencial part de la informació facilitada per ells al formular les seves ofertes, en especial respecte als secrets tècnics o comercials i als aspectes confidencials de les mateixes. Els òrgans de contractació no podran divulgar aquesta informació sense el seu consentiment.

Per una part, la informació que se vulgui mantenir secreta ha de versar sobre fets, circumstàncies o operacions que guardin connexió directe amb l’activitat econòmica pròpia de l’empresa. Por altre banda, s’ha de tractar d’una informació que no tingui caràcter públic, és a dir, que no sigui ja àmpliament coneguda o no resulti fàcilment accessible per a les persones pertanyents als cercles en què normalment s’utilitzi aquest tipus d’informació. En tercer terme, hi ha d’haver una voluntat subjectiva de mantenir allunyada del coneixement públic la informació en qüestió. I, finalment, atès que no és suficient amb la concurrència d’aquest element subjectiu, també és necessària l’existència d’un legítim interès objectiu en mantenir secreta la informació de què es tracti. Interès objectiu que ha de tenir naturalesa econòmica, i que s’haurà d’identificar quan la revelació de la informació reforci la competitivitat dels competidores de l’empresa titular del secret, debiliti la posició d’aquesta en el mercat o li causi un dany econòmic al fer accessible als competidors coneixements exclusius de caràcter tècnic o comercial.

A més de la condició especial d’execució relativa al tractament de dades personals.


CLÀUSULA 29. Obligacions del contractista de caire lingüístic 

L’empresa contractista ha d’emprar el català en les relacions amb l’Ajuntament derivades de l’execució de l’objecte d’aquest contracte. Així mateix, l’empresa contractista han d’emprar, com a mínim, el català en els documents, les publicacions, els avisos i en la resta de comunicacions que es derivin de l’execució de les prestacions objecte del contracte.

Així mateix, l’empresa contractista assumeix l’obligació de destinar a l’execució del contracte els mitjans i el personal que resultin adients per assegurar que es podran realitzar les prestacions objecte del servei en català. A aquest efecte, el personal que, si escau, pugui relacionar-se amb el personal de l’Ajuntament, ha de tenir un coneixement suficient per desenvolupar les tasques d’atenció, informació i comunicació de manera fluida i adequada en llengua catalana.

En particular, els documents i informes que s’obtinguin com a resultat de la realització del servei s’han de lliurar en català, d’acord amb els terminis establerts en aquest plec i en el plec de prescripcions tècniques particulars.

En tot cas, l’empresa contractista queden subjectes en l’execució del contracte a les obligacions derivades de la Llei 1/1998, de 7 de gener, de política lingüística i de les disposicions que la desenvolupen.


CLÀUSULA 30. Assegurances

Per prendre part en aquest procediment s’ exigeix el compromís de subscripció d’ una pòlissa d’ assegurances de responsabilitat civil – cas de no tindre-la ja contractada i per al cas de resultar-ne proposat a l’adjudicació d’ aquest contracte - per a cobrir les possibles responsabilitats que se’n puguin derivar de la realització dels serveis que constitueixen l’objecte d’aquest contracte, per un import mínim del pressupost base de licitació, IVA inclòs, de conformitat amb la clàusula que regula la solvència.

El licitador que resulti proposat com adjudicatari haurà de presentar dins del termini de 10 dies hàbils a comptar des del següent a aquell en que s’hagués rebut el requeriment, còpia legitimada o confrontada de la pòlissa, de les condicions particulars i generals que regulin l’esmentada assegurança així com també del rebut acreditatiu del pagament de la prima.

La cobertura de la pòlissa d’assegurances haurà de ser efectiva en el moment d’inici del contracte i la seva vigència haurà de comprendre la durada total del contracte, inclosa la seva pròrroga, cas d’acordar-se aquesta.


CLÀUSULA 31. Planificació preventiva en cas de concurrència empresarial

En tots aquells supòsits que l’execució del contracte impliqui la intervenció de mitjans personals o tècnics del contractista a les dependències de l’Ajuntament, serà d’aplicació el previst al Reial Decret 171/2004, de 30 de gener, de coordinació d’activitats empresarials.

El contractista en un termini màxim de deu dies naturals a comptar des del següent al de la formalització del contracte en funció del risc que comporta i amb caràcter previ a l’inici dels treballs, haurà de presentar al responsable del contracte la planificació preventiva duta a terme, la documentació que l’Ajuntament determini segons el procediment intern aprovat a l’efecte i la documentació acreditativa del compliment del deure d’informació i formació als treballadors  implicats en els treballs d’execució del contracte en relació amb la planificació preventiva efectuada amb motiu de la concurrència empresarial.

Aquesta planificació implementarà les previsions contingudes a la normativa general de prevenció de riscos laborals i de seguretat i salut en el treball, relatives a l’avaluació dels riscos detectats i les mesures específiques a adoptar per eliminar o reduir i controlar els esmentats riscos.

Per tal de garantir durant l’execució del contracte l’aplicació coherent i responsable dels principis d’acció preventiva i dels mètodes de treball, així com el control de la interacció de les diferents activitats desenvolupades a les dependències de l’Ajuntament i l’adequació entre els riscos existents i les mesures aplicades, s’estableixen els medis de coordinació següents:

a) L’intercanvi d’informació i de comunicacions entre l’Ajuntament i el contractista.
b) La realització de reunions periòdiques entre l’Ajuntament i el contractista.
c) Les reunions conjuntes dels comitès de seguretat i salut de l’Ajuntament i del contractista o, en el seu defecte, amb els delegats de prevenció.
d) La impartició d’instruccions.
e) L’establiment conjunt de procediments, protocols d’actuació o mesures específiques de prevenció dels riscos existents en el centre de treball que puguin afectar els treballadors de l’Ajuntament i del contractista. La presència al centre de treball dels recursos preventius de l’Ajuntament i del contractista.
f) La designació d’una o més persones encarregades de la coordinació de les activitats preventives.


CLÀUSULA 32. Despeses a càrrec del contractista

Seran a càrrec del contractista les despeses derivades de l’execució d’aquest contracte de conformitat amb el que preveu aquest plec així com també el plec de prescripcions tècniques particulars regulador d’aquest contracte i aquelles altres que es derivin de l’ aplicació de les millores proposades en l’oferta per part del contractista.


CLÀUSULA 33. Règim de pagament del preu

1. El pagament s’efectuarà prèvia presentació de la factura.

La factura no es podrà presentar fins que el responsable del contracte certifiqui que els serveis presentats s’ajusten en qualitat i quantitat a l’oferta del contractista i que forma part del contracte.

Les factures es presentaran mensualment durant la vigència del contracte de serveis, a mes vençut. L’import facturat serà de caràcter mensual i no variarà independentment del nombre d’hores executades de la Consultoria d’hores.

El lliurament de factures per part de l’adjudicatari d’aquest contracte s’haurà efectuar per mitjans electrònics.

D’acord amb la normativa reguladora de la facturació electrònica, aquesta administració acceptarà la recepció de factures que compleixin amb els requeriments següents:

• L’autenticitat de l’origen i integritat del contingut de les factures electròniques es garantirà mitjançant signatura electrònica.

• El format de factura electrònica és el format “facturae”. Aquest format es troba descrit mitjançant un esquema XSD, XML Schema Definition a www.facturae.es, ajustant-se el format de signatura electrònica a l’especificació XML-Advanced Electronic Signatures (XAdES), ETSI TS 101 903.

• El lliurament de les factures s’efectuarà a través del servei e.FACT, bé utilitzant la bústia de lliurament de factures accessible des de la seu electrònica d’aquesta administració, amb adreça electrònica https://www.seu.cat/consorciaoc, o bé a través de les plataformes de facturació electrònica adherides al servei e.FACT que trobareu detallades a l’adreça electrònica
http://www.aoc.cat/index.php/ezwebin_site/Inici/SERVEIS2/Relacions-amb-laciutadania/ e.FACT-Empreses

Les factures hauran de ser presentades en un termini màxim de 30 dies a comptar des de l’endemà de la data de facturació. En aquest sentit, l’empresa adjudicatària lliurarà electrònicament en la data de facturació, l’arxiu electrònic en el termes i format que es defineix en aquesta clàusula.

2. El responsable del contracte haurà de manifestar la seva conformitat a la factura si el servei s’ha prestat correctament i l’import és correcte, o efectuarà un informe d’incompliments del contracte per part del contractista i efectuarà proposta de quina part de l’import d’aquesta s’haurà de descomptar en concepte de penalitats.


CLÀUSULA 34. Revisió de preus

No escau.


CLÀUSULA 35. Terminis i penalitats per mora en l’execució

L’adjudicatari estarà obligat al compliment del termini total fixat en el contracte per a la realització de la prestació, així com dels terminis parcials que, en el seu cas, s’haguessin establert en l’oferta del licitador.

La constitució en mora del contractista no requereix intimació prèvia per part de l’Ajuntament.

Quan el contractista, per causes que li són imputables, hagi incorregut en demora respecte al compliment del termini total, l’Ajuntament pot optar, ateses les circumstàncies del cas, per la resolució del contracte o per la imposició de les penalitats diàries en la proporció de 0,60 euros per cada 1.000 euros del preu del contracte, IVA exclòs.

Cada vegada que les penalitats per demora arribin a un múltiple del 5 per 100 del preu del contracte, IVA exclòs, l’òrgan de contractació està facultat per procedir a la seva resolució o acordar la continuïtat de la seva execució amb imposició de noves penalitats.

L’Ajuntament té les mateixes facultats a què es refereixen els apartats anteriors respecte a l’incompliment per part del contractista dels terminis parcials, quan s’hagi previst en el plec de clàusules administratives particulars o en el projecte d’obres o quan la demora en el compliment d’aquells faci presumir raonablement la impossibilitat de complir el termini total.

El règim aplicable de penalitats serà el previst a la clàusula 36 del PCAP de l’Acord marc, el qual es reprodueix tot seguit:

“Les empreses seleccionades de l’Acord marc seran responsables que els serveis associats objecte de l’Acord marc es prestin en els termes contractats, d’acord amb les característiques i requisits establerts en els plecs reguladors de l’Acord marc.
 
El contractista resta subjecte a les responsabilitats i penalitats quan realitzi actuacions que puguin tipificar-se com incompliments greus, molt greus i lleus. En aquest sentit, es considerarà que constitueixen aquest tipus de faltes els següents supòsits: 

INCOMPLIMENTS MOLT GREUS: 
 L’incompliment de les condicions especials d’execució, que no hagin estat definides com a obligacions essencials que figuren en el plec o com a incompliment greu o lleu, previstes a la clàusula 43 d’aquest plec. 
 L’incompliment de les obligacions de tipus fiscal, laboral i de Seguretat Social que es derivin per l’execució del contracte. 
 L’incompliment del deure de confidencialitat respecte aquelles informacions a les quals s’hagi atribuït aquest caràcter en la clàusula 33 o que per la seva pròpia naturalesa hagin de ser tractades com a tals. 
 Les actuacions que, per acció o omissió, generen riscos greus en el medi ambient d’acord amb la legislació vigent. 
 La comissió de tres incompliments greus o un nombre superior, penalitzats per resolució administrativa ferma. 
Incompliments greus: 
 L’incompliment dels requeriments efectuats per l’òrgan de contractació de l’Acord marc, o la seva inobservança. 
 L’incompliment de les prescripcions relatives a la subcontractació, en especial no remetre la relació detallada dels subcontractistes i les condicions de subcontractació, excepte pel què respecta a la declaració responsable que estableix l’article 122.2 apartat e) de la LCSP que es qualifica com a obligació essencial, afectada a les previsions de l’article 211.1 apartat f) de la LCSP. 
 La comissió de tres incompliments lleus o un nombre superior, penalitzats per resolució administrativa ferma. 

INCOMPLIMENTS LLEUS: 
 L’aplicació repetitiva i indeguda de cànons, taxes o altres tributs en la facturació, dels quals les entitats destinatàries de l’Acord marc en resten exemptes. 
 L’incompliment de l’execució parcial de les prestacions definides en el contracte que no constitueixin incompliments greus. 
 No presentar dins del termini demanat la informació requerida per l’Oficina de seguiment, en base a les obligacions establertes en aquest plec o bé, en la tramitació i resolució d’incidències. 

Els incompliments establerts en aquest Plec es subjecten, segons llur tipificació, al règim de penalitzacions i altres responsabilitats segons el detall que es descriu en endavant. 
Independentment del rescabalament per danys i perjudicis, en cas d’incompliment que no produeixi resolució del contracte, l’òrgan de contractació podrà aplicar les penalitats següents, graduades en atenció al grau de perjudici, perillositat i/o reiteració: 

-Incompliments molt greus: s’aplicarà una multa de fins a 3.000 euros. 
-Incompliments greus: s’aplicarà una multa de fins a 2.000 euros. 
-Incompliments lleus: s’aplicarà una multa de fins a 900 euros. 

En la tramitació de l’expedient, es donarà audiència al contractista perquè pugui formular al·legacions dins un termini de cinc dies hàbils i l’òrgan de contractació resoldrà, prèvia l’emissió dels informes pertinents.
En cap cas podrà existir doble penalització, ja sigui de les que derivin de les competències del CCDL-ACM en l’Acord marc, o de les entitats locals en els contractes basats. En el supòsit que pugui generar controvèrsia quina és d’aplicació, la resoldrà la Comissió de suport a l’Acord marc prevista a la clàusula 5.
 
Als efectes de garantir el pagament de les penalitzacions i indemnitzacions, el CCDL-ACM requerirà el pagament de les quantitats derivades d’aquesta imposició de penalitats, o en el cas que no s’obeeixi aquest, s’iniciarà un procediment de constrenyiment. 

L’import de les multes resultants i les eventuals indemnitzacions s’apreciaran per acord de l’òrgan de contractació, que serà adoptat a proposta del responsable del contracte i serà immediatament executiu.”


CLÀUSULA 36. Altres penalitzacions per incompliment del contracte

En els supòsits d’incompliment de les obligacions assumides pel contractista, l’Ajuntament podrà constrènyer al compliment del contracte, amb imposició de penalitats, o acordar-ne la resolució.

El incompliment o compliment defectuós de les obligacions contractuals donarà lloc a la imposició de penalitats.

Seran causes d’imposició de penalitats:

A.- El compliment defectuós d’alguna prestació o subprestació objecte del contracte.
B.- L’incompliment o no execució d’alguna prestació o subprestació objecte del contracte.
C.- L’incompliment o el compliment defectuós de la totalitat o part de l’oferta presentada pel contractista.
D.- L’Incompliment d’alguna de les condicions especials d’execució.
E.- L’incompliment d’algun de les obligacions previstes en la LCSP.
F.- La paralització de l’execució de les prestacions objecte d’aquest contracte imputable al contractista.
G.- La resistència als requeriments fets per l’Ajuntament, a través de l’òrgan de contractació, de la unitat de seguiment o del responsable del contracte, o la seva inobservança.
H. La utilització de sistemes de treball, elements, materials, màquines o personal diferents als previstos en els plecs i en les ofertes del contractista, o quan produeixi un perjudici en l’execució del contracte.
I.- El falsejament de les prestacions consignades pel contractista en el document cobratori.
J.- El incompliment de les obligacions derivades de la normativa general sobre prevenció de riscos laborals i, en especial, de les del pla de seguretat i salut en les prestacions, si escau.
K.- El incompliment molt greu de les prescripcions relatives a la subcontractació, si escau.
L.- Les modificacions en la relació de persones destinades a l’execució del contracte, així com de les seves circumstàncies contractuals, que no es comuniquin al responsable del contracte, per a donar compte a l’òrgan de contractació o per a l’autorització prèvia d’aquest.
M.- No comunicar les dades de subrogació de personal, si escau, de conformitat amb l’article 130 de la LCSP, amb una data d’antelació de 6 mesos a la finalització del contracte.
N.- Fer un ús indegut dels recursos municipals i el seu equipament durant l’execució del contracte.

Pel que fa a les condicions especials d’execució, de conformitat amb l’article 201 de la LCSP, serà causa d’imposició de penalitats:

A.- L’incompliment de les obligacions aplicables en matèria mediambiental, social o laboral que estableixen el dret de la Unió Europea, el dret nacional, els convenis col·lectius o les disposicions de dret internacional mediambiental, social i laboral que vinculin l’Estat, i en particular les que estableix l’annex V de la LCSP.
B.- No facilitar tota la informació que requereixi l’Ajuntament, en ordre a la identificació de la plantilla i responsables de cada treball.
C.- No documentar i uniformitzar al personal adscrit al servei que hagi de prestar el servei en instal·lacions municipals.
D.- No comunicar immediatament tota resolució administrativa o judicial que afecti al personal depenent de l’adjudicatari.

Independentment del rescabalament per danys i perjudicis (article 194 LCSP), en cas d’incompliment que no produeixi resolució del contracte, l’Ajuntament podrà aplicar les penalitats següents, graduades en atenció al grau de perjudici, perillositat i/o reiteració:

- Incompliments considerats molt greus: penalitat de fins a un 10 % del preu del contracte, IVA exclòs. En cas de reiteració, s’acordarà la confiscació de la garantia definitiva.
- Incompliments considerats greus: penalitats de fins a un 6 % del preu del contracte, IVA exclòs.
- Incompliments considerats lleus: penalitats de fins a un 3 % del preu del contracte, IVA exclòs.

El conjunt de les penalitats que es poden interposar durant la vigència d’un contracte no poden superar el 50% del preu d’adjudicació.

En la tramitació de l’expedient, es donarà audiència al contractista, per un termini de 5 des hàbils, per a que pugui formular al·legacions, i l’òrgan de contractació resoldrà.

Les penalitats es faran efectives mitjançant la deducció de les quantitats que, en concepte de pagament total o parcial, s’haguessin d’abonar al contractista, o sobre la garantia, conforme a l’article 194.2 de la LCSP. Si aquestes fossin insuficients es podrà confiscar la garantia definitiva.

En cas que es facin efectives sobre la garantia definitiva les penalitats o indemnitzacions exigibles al contractista, aquest ha de reposar o ampliar la garantia, en la quantia que correspongui, en el termini de quinze dies des de l’execució; en cas contrari, incorre en causa de resolució.


CLÀUSULA 37. Danys causats com a conseqüència de l’execució del contracte

1. El contractista serà responsable, durant l’execució del contracte, de tots els danys i perjudicis, directes o indirectes, que es puguin ocasionar a qualsevol persona, propietat o servei, públic o privat, com a conseqüència dels actes, omissions o negligències del personal a càrrec seu o dels seus subcontractistes o d’una organització deficient dels treballs objecte d’ aquest contracte.

2. El contractista haurà d’indemnitzar els danys i perjudicis ocasionats a persones o reparar les propietats i els serveis afectats per les referides causes, restablint-los en les seves condicions anteriors o compensant-los adequadament, d’acord amb la legislació vigent.

3. El contractista no serà responsable dels danys i perjudicis que tinguin la seva causa immediata i directa en una ordre especifica de l’Ajuntament comunicada per escrit.


CLÀUSULA 38. Modificació del contracte

No es preveu cap modificació del contracte tret d’aquelles incloses a l’article 205 de la LCSP. 


CLÀUSULA 39. Cessió i subcontractació

1. El contractista només podrà cedir vàlidament la seva posició contractual a favor de terceres persones prèvia l’autorització expressa de l’Ajuntament i amb l’acompliment dels requisits que assenyala l’article 214 de la LCSP.

2. El contractista només podrà subcontractar amb terceres persones la realització dels serveis objecte d’aquest contracte, previ el compliment dels requisits establerts en l'article 215 i següents de la LCSP i normativa concordant.

Amb els termes previstos en l’article 217.1 de la LCSP, el contractista resta obligat a aportar, a requeriment de l’ajuntament, la relació detallada dels subcontractistes o subministradors que participin en el contracte quan es perfeccioni la seva participació així com també el justificant del compliment dels pagaments a aquells una vegada finalitzada la prestació de què es tracti, dintres dels terminis de pagament legalment establerts en l’article 216 LCSP i en la Llei 3/2004, de 29 de desembre.

Els subcontractistes quedaran obligats només davant el contractista principal, de manera que aquest darrer serà responsable davant l’Ajuntament de la total execució del contracte.

3. Abans de procedir a la subcontractació, el contractista haurà de comunicar anticipadament i per escrit a l’Ajuntament, a través del responsable del contracte, la intenció de realitzar la subcontractació, indicant la prestació a subcontractar, la identitat del subcontractista i l’acreditació de la seva aptitud per executar-la. Aquesta comunicació s’ haurà d’ efectuar també quan les subcontractacions que proposi realitzar no s’ ajustin a les que hagués indicat en la seva oferta en la fase de licitació del contracte

La subcontractació haurà de ser autoritzada expressament i per escrit per aquest Ajuntament.

4. Davant l’incompliment de les regles establertes legalment i en els apartats anteriors per al desenvolupament de la subcontractació, l’Ajuntament podrà imposar al contractista una penalització de conformitat amb la clàusula 36 d’aquests plecs.


CLÀUSULA 40. Extinció del contracte i període de garantia

1. El contracte s’extingirà per compliment o per resolució anticipada en els supòsits previstos a la clàusula següent.

2. El contracte s’entendrà complert pel contractista quan aquest hagi realitzat la totalitat dels serveis objecte d’aquest contracte dins la seva vigència i en els termes establerts en el contracte i a satisfacció de l’Ajuntament. La constatació del compliment del contracte exigeix un acte formal i positiu de recepció o conformitat per part de l’Ajuntament, a través del responsable del contracte i de la intervenció municipal de conformitat amb la disposició addicional tercera de la LCSP.

3. No s’estableixen cap termini especial de recepció, regint el termini general d’un mes des de la finalització del contracte.

4. El període  de garantia coincideix amb la vigència d’aquest, no establint-se cap termini addicional posterior a la finalització del període contractual.


CLÀUSULA 41. Resolució del contracte i efectes

1.Seran causes de resolució d’aquest contracte les establertes a l’article 211 de la LCSP així com també l’incompliment de la condició especial d’execució a què es refereix el darrer apartat de la clàusula 26 d’aquest plec, tot això de conformitat amb el que preveu l’article 202.3 de la LCSP.

2.La resolució del contracte s’acordarà per l’òrgan de contractació, d’ofici o a instància del contractista, mitjançant un expedient contradictori amb la intervenció de la Comissió Jurídica Assessora, en cas de formular-se oposició per part del contractista.

3.L’ aplicació i els efectes de la resolució es regiran pel que disposen els articles 212 i concordants de la LCSP.


CLÀUSULA 42. Interpretació del contracte i jurisdicció competent

1. Queda reservada a l’Ajuntament de Premià de Mar la facultat d’interpretar el contracte i resoldre els dubtes que sorgeixin del seu compliment. Els acords adoptats seran immediatament executius i posaran fi a la via administrativa.

2. Les qüestions litigioses que puguin sorgir en qualsevol de les fases de preparació, adjudicació, execució i extinció d’aquest contracte se sotmetran a la resolució de l’ordre jurisdiccional contenciós administratiu corresponent al terme municipal de Premià de Mar.


CLÀUSULA 43. Domicili a efectes de notificació

Tret de manifestació en contrari per part del contractista, formalitzada per escrit de forma fefaent o bé mitjançant compareixença, el domicili del contractista per tal d’efectuar tota mena de notificacions i tràmits en relació amb aquest expedient serà el que figuri en el contracte corresponent.


CLÀUSULA 44. Prerrogatives 

L’òrgan de contractació ostenta les prerrogatives de:

a) Interpretar el contracte administratiu
b) Resoldre els dubtes que plantegi el compliment del contracte
c) Modificar el contracte per raons d’interès públic
d) Acordar la resolució del contracte i els efectes d’aquesta

En els procediments que s’instrueixin per l’adopció d’acords relatius a la interpretació, modificació o resolució del contracte s’haurà de donar tràmit d’audiència al contractista.

Annex I	Proposició econòmica.

En/Na......................................... amb NIF núm................., en nom propi, (o en representació de l'empresa.............., CIF núm. .............., domiciliada a........... carrer ........................, núm..........), assabentat/da de les condicions exigides per optar a la contractació relativa a la contractació de la REDACCIÓ DEL PROJECTE BÀSIC I D’EXECUCIÓ, LA DIRECCIÓ DE LES OBRES, LA DIRECCIÓ D’EXECUCIÓ DE LES OBRES I PER LA CONSOLIDACIÓ ESTRUCTURAL I ESTANQUITAT D’UNA SÈRIE DE CONSTRUCCIONS EXISTENTS DINS L’ÀMBIT DE CAN SANPERE DE PREMIÀ DE MAR, es compromet a portar-la a terme amb subjecció als Plecs de Prescripcions Tècniques Particulars i de Clàusules Administratives Particulars per la quantitat de ……….……………….. euros, dels quals …………euros corresponen a la base imposable o preu total de la contractació i …………euros a l’IVA acreditat per la prestació durant el període executiu, sense comptar possibles pròrrogues. (La quantitat haurà d'expressar-se en lletres i xifres), desglossat d'acord amb el quadre següent:

	Client
	Import per al període executiu del contracte

	
	Base Imposable
	IVA
	Total

	Ajuntament de Premià de Mar
	€
	€
	€



Això representa una baixa del ............%, respecte al pressupost tipus de licitació.


Aquesta declaració responsable va acompanyada d’un estudi de costos en què es desglossen tots i cadascun dels conceptes que integren el preu global (costos de personal, costos financers, amortitzacions, despeses generals o d’estructura i el benefici industrial). També inclou un desglossament, per preus unitaris, de totes les tasques incloses en el contracte.

Assabentat/da així mateix de ...

(Lloc, data i signatura del licitador).

Annex II Model de compromís d’adscripció de mitjans i/o subcontractació

En/Na __________________, amb DNI ______________, que actua en nom propi/en representació de l'empresa/entitat ______________, segons poders que figuren en la proposició, amb CIF ______________ i domicili a ___________________,

DIU:

Que, per al cas de resultar adjudicatari de la REDACCIÓ DEL PROJECTE BÀSIC I D’EXECUCIÓ, LA DIRECCIÓ DE LES OBRES, LA DIRECCIÓ D’EXECUCIÓ DE LES OBRES I PER LA CONSOLIDACIÓ ESTRUCTURAL I ESTANQUITAT D’UNA SÈRIE DE CONSTRUCCIONS EXISTENTS DINS L’ÀMBIT DE CAN SANPERE DE PREMIÀ DE MAR continguts en el plec de prescripcions tècniques particulars regulador d’aquest contracte, es compromet a adscriure-hi els mitjans següents, que li resultaran vinculants en l’execució del contracte:

- [Indicar mitjans materials i personals exigits com a mínims]

Així mateix, en els mateixos termes vinculants, per a l’execució del contracte durà a terme les subcontractacions següents:

- [... indicar la prestació a subcontractar, l’import, el nom o perfil empresarial del subcontractista i acompanyar l’acreditació de la seva aptitud per executar la prestació]

- [...indicar la prestació a subcontractar, l’import, el nom o perfil empresarial del subcontractista i acompanyar l’acreditació de la seva aptitud per executar la prestació]
- [...]

 [Lloc i data]
[signatura del licitador/representant i segell de l'empresa]"
 

ANNEX III Document Europeu Únic de Contractació (DEUC)

El Reglament (UE) núm. 2016/7 estableix el formulari normalitzar del DEUC (disponible a la pàgina web https://www.boe.es/doue/2016/003/L00016-00034.pdf ).

PART IV: Criteris de selecció. L’operador econòmic podrà complimentar només la secció de la part IV, ometent qualsevol altra secció.

Quan un grup d’operadors econòmics, incloses les associacions temporals, participin conjuntament en el procediment de contractació, s’haurà de presentar un DEUC separat, en què figuri la informació requeria a les parts II a V, per cadascun dels operadors econòmics participants.

[Lloc i data]
[signatura del licitador/representant i segell de l’empresa]"

ANNEX IV Declaració de confidencialitat de les dades contingudes en la plica

En/Na __________________, amb DNI ______________, que actua en nom propi/en representació de l'empresa/entitat ______________, segons poders que figuren en la proposició, amb CIF ______________ i domicili a ___________________,
DIU:
L’Acord sobre els aspectes dels drets de propietat intel·lectual relacionats amb el comerç de l’Organització Mundial del Comerç (ADPIC), subscrit pel regne d’Espanya a Marrakech el 15 d’abril de 1994, en el seu article 39.2 estableix que: «Les persones físiques i jurídiques tindran la possibilitat d’impedir que la informació que estigui legítimament sota el seu control es divulgui a tercers o sigui adquirida o utilitzada per terceres sense el seu consentiment de manera contraria als usos comercials honestos, en la mesura en què aquesta informació:

a) sigui secreta en el sentit de que no sigui, com a cos o en la configuració i reunió precises dels seus components, generalment coneguda ni fàcilment accessible per a persones introduïdes en els cercles en què normalment s'utilitza el tipus d’informació en qüestió; i

b) tingui un valor comercial per ser secreta; i

c) hagi estat objecte de mesures raonables, en les circumstàncies, per a mantenir-la secreta, preses per la persona que legítimament la controla».

És a dir, que a més:

a) Aquests coneixements o informacions s’han d’obtenir de manera empírica per l’empresa com a resultat del seu saber fer o know how, han de tenir valor empresarial, ja sigui real o potencial – en el sentit de posseir interès i/o valor econòmic- pel fet de mantenir-los en secret oferint un avantatge competitiu al seu propietari.

b) Per a que pugui ser protegible, el coneixement o la informació ha de de ser secret, és a dir, que només sigui conegut per un número limitat de persones i no ser deduïble per experts del sector mitjançant observació o enginyeria inversa.

c) De conformitat amb les dues condicions anteriors, la informació o coneixement que es pretén protegir ha de ser objecte de mesures raonables i específiques per a mantenir-los en secret; mesures que han de ser adoptades pel propi titular d’aquella informació o coneixement, i no per terceres persones.

La informació següent de la plica compleix tots i cadascun dels requisits anteriors i per tant estan protegits pel deure de confidencialitat:

1. 
2. 
3. 

[Lloc i data]
[signatura del licitador/representant i segell de l’empresa]"

Annex V DACI

Expedient: 
Contracte:

[bookmark: Unnamed16][bookmark: Unnamed17][bookmark: Unnamed18][bookmark: Unnamed19][bookmark: Unnamed20]En /Na      , DNI      , com a representant legal de l'empresa      , amb NIF      , i domicili fiscal a      , a fi de garantir els principis d'objectivitat, imparcialitat, transparència i integritat en el procediment de contractació/subvenció/gestió, control o pagament a dalt referenciat, el sotasignant, com a contractista/subcontractista/beneficiari DECLARO estar informat/da del següent:

Primer.
1. Que l'article 64 «Lluita contra la corrupció i prevenció dels conflictes d'interessos» de la Llei 9/2017, de 8 de novembre, de contractes del sector públic, té la finalitat d'evitar qualsevol distorsió de la competència i garantir la transparència en el procediment i assegurar la igualtat de tracte a tots els candidats i licitadors.

2. Que l'article 23 «Abstenció», de la Llei 40/2015, d'1 octubre, de règim jurídic del sector públic, estableix que s'han d'abstenir d'intervenir en el procediment “les autoritats i el personal al servei de les administracions en qui es donin algunes de les circumstàncies assenyalades a l'apartat següent”, sent aquestes:
a) Tenir interès personal en l'assumpte de què es tracti o en un altre en la
resolució del qual pogués influir; ser administrador d’una societat o entitat
interessada, o tenir qüestió litigiosa pendent amb algun interessat.
b) Tenir un vincle matrimonial o situació de fet assimilable i el parentiu de
consanguinitat dins del quart grau o d'afinitat fins al segon, amb qualsevol dels interessats, amb els administradors d'entitats o societats interessades i també amb els assessors, representants legals o mandataris que intervinguin en el procediment, així com compartir despatx professional o estar-hi associat per a l'assessorament, la representació o el mandat.
c) Tenir amistat íntima o enemistat manifesta amb alguna de les persones
esmentades a l'apartat anterior.
d) Haver intervingut com a pèrit o com a testimoni en el procediment de què es tracti.
e) Tenir relació de servei amb persona natural o jurídica interessada directament en l'assumpte, o haver-li prestat en els dos darrers anys serveis professionals de qualsevol tipus i en qualsevol circumstància o lloc.

Segon.
Que, de conformitat amb el que disposa, no es troba/n incurs/s en cap situació que pugui qualificar-se de conflicte d'interès de les indicades en els instruments d'autoregulació establerts per aquest Ajuntament, i que no concorre a la seva persona o persones cap causa d'abstenció de l'article 23.2 de la Llei 40/2015, d'1 d'octubre, de Règim Jurídic del Sector Públic que pugui afectar al procediment de licitació/concessió.





Tercer.
Que es compromet/n a posar en coneixement de l’òrgan de contractació/comissió d’avaluació, sense dilació, qualsevol situació de conflicte d’interès o causa d’abstenció que doni o pogués donar lloc al dit escenari.


Quart.
Que qui subscriu aquesta declaració és plenament conscient que una declaració de conflicte d'interès que es demostri que sigui falsa, comportarà les conseqüències administratives/judicials que estableixi la normativa aplicable.







[bookmark: Unnamed21]Signatura      
[bookmark: Unnamed22]Càrrec      
[bookmark: Unnamed23]En qualitat de       ( contractista, subcontractista o beneficiari)

